Avis juridique important

|

32003D0396

2003/396/EY: Neuvoston päätös, tehty 19 päivänä toukokuuta 2003, Bulgarian liittymistä valmistelevan kumppanuuden periaatteista, ensisĳaisista tavoitteista, välitavoitteista ja edellytyksistä

Virallinen lehti nro L 145 , 12/06/2003 s. 0001 - 0020

Neuvoston päätös,tehty 19 päivänä toukokuuta 2003,Bulgarian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(2003/396/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98(1) ja erityisesti sen 2 artiklan,ottaa huomioon komission ehdotuksen,sekä katsoo seuraavaa:(1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus (liittymiskumppanuus) on vahvistetun liittymistä valmistelevan strategian kannalta erittäin tärkeä uusi väline.(2) Kööpenhaminassa kokoontunut Eurooppa-neuvosto totesi, että Brysselin Eurooppa-neuvoston päätelmien mukaisesti ja jäsenyyskriteerien täyttämisen etenemisestä riippuen tavoitteena on Bulgarian jäsenyys Euroopan unionissa vuodesta 2007. Se hyväksyi Bulgarian etenemissuunnitelmaa koskevan komission tiedonannon, mukaan luettuina ehdotukset liittymistä valmistelevan tuen huomattavasta lisäämisestä, ja totesi, että tarjottavaa huomattavaa rahoitusta olisi käytettävä joustavasti yksilöityihin ensisijaisiin tavoitteisiin pyrkimiseksi muun muassa keskeisillä aloilla kuten oikeus- ja sisäasioissa. Se totesi, että lisää ohjausta liittymisvalmisteluihin tarjoavat tarkistetut liittymiskumppanuudet, jotka esitetään kyseisille maille vuonna 2003.(3) Asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymiskumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin ehdokasvaltiolle sekä niitä koskevista myöhemmistä merkittävistä mukautuksista.(4) Yhteisön tuen saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminassa vahvistettujen arviointiperusteiden täyttämisessä. Jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.(5) Luxemburgin Eurooppa-neuvosto päätti, että liittymiskumppanuuden toteuttamista ja edistymistä yhteisön säännöstön omaksumisessa tarkastellaan Eurooppa-sopimuksella perustetuissa elimissä.(6) Komission vuoden 2002 määräaikaiskertomuksessa esitetään puolueeton arvio Bulgarian liittymisvalmisteluista ja yksilöidään tiettyjä lisätoimia edellyttäviä ensisijaisia tavoitteita.(7) Bulgarian on varmistettava, että Euroopan yhteisön myöntämien liittymistä valmistelevien varojen ohjelmasuunnittelussa, koordinoinnissa, hallinnoinnissa, valvonnassa ja arvioinnissa tarvittavat asianmukaiset lainsäädännölliset ja hallinnolliset rakenteet ovat paikoillaan,ON PÄÄTTÄNYT SEURAAVAA:1 artiklaAsetuksen (EY) N:o 622/98 2 artiklan mukaisesti Bulgarian liittymiskumppanuuteen sisältyvät periaatteet, ensisijaiset tavoitteet, välitavoitteet ja edellytykset luetellaan tämän päätöksen liitteessä, joka on sen erottamaton osa.2 artiklaLiittymiskumppanuuden toteuttamista valvotaan Eurooppa-sopimuksella perustetuissa elimissä ja asianomaisissa neuvoston elimissä komission neuvostolle antamien määräaikaiskertomusten perusteella.3 artiklaTämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tehty Brysselissä 19 päivänä toukokuuta 2003.Neuvoston puolestaG. PapandreouPuheenjohtaja(1) EYVL L 85, 20.3.1998, s. 1.LIITE1. JOHDANTOLuxemburgissa joulukuussa 1997 kokoontunut Eurooppa-neuvosto päätti, että liittymiskumppanuus on olennainen osa vahvistettua liittymistä valmistelevaa strategiaa, ja sillä otetaan käyttöön kaikki ehdokasvaltioille suunnattavat tukimuodot yhtenäiseen kehykseen yhdistettyinä. Tällä tavoin yhteisö kohdistaa tukensa kunkin ehdokasvaltion erityistarpeisiin tukeakseen niitä ratkaisemaan erityisongelmat liittymisvalmisteluissa.Bulgarian ensimmäisestä liittymiskumppanuudesta päätettiin maaliskuussa 1998. Asetuksen (EY) N:o 622/98 (2 artikla) säännösten mukaisesti liittymiskumppanuus saatettiin ajan tasalle ensimmäisen kerran joulukuussa 1999 ja toisen kerran tammikuussa 2002(1), jolloin otettiin huomioon Bulgariassa tapahtunut edistyminen. Bulgarian etenemissuunnitelmaa koskevassa komission tiedonannossa todettiin, että komissio ehdottaa tarkistettua liittymiskumppanuutta Bulgarialle vuoden 2002 määräaikaiskertomusten päätelmien ja etenemissuunnitelman perusteella. Tiedonannossa todettiin myös, että etenemissuunnitelmissa määritettyihin, lyhyellä ja keskipitkällä aikavälillä huomiota edellyttäviin asioihin paneudutaan tarkemmin vuonna 2003 esitettävissä tarkistetuissa liittymiskumppanuuksissa ja että liittymiskumppanuudet muodostavat jatkossakin perustan liittymistä valmistelevan avun ohjelmasuunnittelulle, mutta avun painopisteiden määrittämisessä käytetään myös etenemissuunnitelmia, määräaikaiskertomuksia ja tarkistettuja kansallisia kehittämissuunnitelmia, jotka kukin maa valmistelee rakennerahastojen vaatimusten mukaisesti. Siinä todettiin, että liittymiskumppanuus täydentää etenemissuunnitelmaa ja ne muodostavat yhdessä keskeiset apuvälineet Bulgarian ohjaamiseksi sen valmisteluissa EU:hun liittymiseksi.2. TAVOITTEETLiittymiskumppanuuden tarkoituksena on luoda yhteinen kehys niille lisätoimia edellyttäville ensisijaisille aloille, jotka mainitaan komission vuoden 2002 määräaikaiskertomuksessa Bulgarian edistymisestä Euroopan unioniin liittymisen valmisteluissa ja Bulgarian etenemissuunnitelmassa. Lisäksi kehykseen on tarkoitus sisällyttää näiden ensisijaisten tavoitteiden täytäntöönpanon tukemiseksi Bulgarialle myönnettävät varat sekä kyseiseen tukeen liittyvät edellytykset. Liittymiskumppanuus on perustana useille politiikan välineille, joita käytetään ehdokasvaltioiden auttamiseksi niiden valmistautuessa jäsenyyteen. Näihin välineisiin kuuluvat muun muassa liittymistä valmisteleva julkisen talouden seurantamenettely, liittymistä valmisteleva talousohjelma, järjestäytyneen rikollisuuden torjuntaa koskeva liittymistä valmisteleva sopimus, kansalliset kehittämissuunnitelmat, maaseudun kehittämissuunnitelmat, eurooppalaista työllisyysstrategiaa noudattava kansallinen työllisyysstrategia ja alakohtaiset suunnitelmat, joita tarvitaan, jotta osallistuminen rakennerahastoihin unioniin liittymisen jälkeen ja Ispa-välineen ja Sapard-ohjelman täytäntöönpano ennen unioniin liittymistä olisivat mahdollisia. Kukin näistä välineistä on luonteeltaan erilainen, ja niitä valmistellaan ja toteutetaan erityisiä menettelyjä noudattaen. Niihin voidaan myös antaa liittymistä valmistelevaa tukea. Ne eivät ole erottamaton osa tätä kumppanuutta, mutta niiden ensisijaiset tavoitteet ovat kumppanuuden mukaisia.3. PERIAATTEETKullekin ehdokasvaltiolle määritetyt keskeisimmät ensisijaiset tavoitteet liittyvät niiden kykyyn täyttää Kööpenhaminassa vahvistetut edellytykset, joiden mukaan jäsenyys edellyttää, että:- ehdokasvaltiossa on vakaat instituutiot, jotka takaavat demokratian, oikeusvaltioperiaatteen, ihmisoikeuksien sekä vähemmistöjen kunnioittamisen ja suojelemisen,- ehdokasvaltiossa on toimiva markkinatalous, ja se pystyy selviytymään kilpailun ja markkinavoimien paineista unionissa,- ehdokasvaltio pystyy suoriutumaan jäsenyyden mukanaan tuomista velvoitteista, mukaan luettuna poliittisen unionin sekä talous- ja rahaliiton tavoitteiden noudattaminen.Madridissa vuonna 1995 kokoontunut Eurooppa-neuvosto korosti tarvetta mukauttaa ehdokasvaltioiden hallintorakenteita, jotta voidaan turvata yhteisön politiikkojen moitteeton toiminta laajentumisen jälkeen. Luxemburgissa vuonna 1997 kokoontunut Eurooppa-neuvosto tähdensi, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä, sillä on lisäksi varmistettava, että sitä myös sovelletaan. Feirassa vuonna 2000 ja Göteborgissa vuonna 2001 kokoontuneet Eurooppa-neuvostot vahvistivat sen, että ehdokasvaltioiden on erittäin tärkeää kyetä panemaan täytäntöön ja soveltamaan yhteisön säännöstöä ja että niiden on tämän vuoksi pyrittävä lujittamaan ja uudistamaan hallinnon ja oikeuslaitoksen rakenteita. Kööpenhaminassa vuonna 2002 kokoontunut Eurooppa-neuvosto korosti uudelleen hallinnon ja oikeuslaitoksen uudistuksen merkitystä, koska sillä edistettäisiin Bulgarian kaikkia jäsenyysvalmisteluja.4. ENSISIJAISET TAVOITTEETKomission määräaikaiskertomuksissa on tuotu esiin se, että jo saavutetun edistymisen lisäksi on edelleen paljon toimia, jotka ehdokasvaltioiden on vielä toteutettava tietyillä aloilla valmistautuessaan liittymään unioniin. Vuoden 2002 määräaikaiskertomuksissa todettiin, että Bulgaria täyttää edelleen poliittiset arviointiperusteet ja siellä on toimiva markkinatalous. Se ei kuitenkaan vielä kykene selviytymään kilpailun ja markkinavoimien paineista unionissa. Bulgaria ei täytä vielä täysin yhteisön säännöstöä koskevaa arviointiperustetta. Saadakseen jäsenyysvalmistelunsa onnistuneesti päätökseen Bulgarian on jatkettava ponnisteluja yhteisön säännöstön saattamiseksi osaksi kansallista lainsäädäntöään, sen panemiseksi täytäntöön ja sen noudattamisen valvomiseksi. Samoin sen on jatkettava julkishallinnon ja oikeuslaitoksen uudistamista tarvittavien hallinnon ja oikeuslaitoksen valmiuksien saavuttamiseksi.Bulgarian etenemissuunnitelmassa, joka kattaa ajanjakson unioniin liittymiseen asti, luetellaan tärkeimmät toimet, jotka maan on toteutettava ollakseen valmis jäsenyyteen. Se perustuu neuvotteluissa annettuihin sitoumuksiin ja siihen, mitä on vielä tehtävä Kööpenhaminassa ja Madridissa vahvistettujen jäsenyysperusteiden täyttämiseksi. Etenemissuunnitelmalla pyritään tukemaan Bulgarian ponnisteluja siltä vielä saavuttamatta olevien jäsenyysperusteiden täyttämiseksi yksilöimällä vielä toteutettavat toimet ja tarjoamalla entistä enemmän taloudellista tukea. Erityisesti keskitytään talousuudistukseen sekä tarvittaviin hallinnon ja oikeuslaitoksen valmiuksiin yhteisön säännöstön täytäntöön panemiseksi.Yhteisön säännöstön eri lukujen osalta etenemissuunnitelmassa esitetään vertailukohdat, joiden avulla Bulgarian etenemistä voidaan seurata. Nämä kattavat sekä lainsäädännön yhdenmukaistamisen että hallinnollisten valmiuksien kehittämisen.Tarkistettu liittymiskumppanuus täydentää etenemissuunnitelmaa, ja ne muodostavat yhdessä keskeiset apuvälineet Bulgarian ohjaamiseksi sen valmisteluissa EU:hun liittymiseksi.Liittymiskumppanuudessa paneudutaan tarkemmin etenemissuunnitelmassa määritettyihin, lyhyellä ja keskipitkällä aikavälillä huomiota edellyttäviin asioihin yksilöiden ensisijaiset tavoitteet, jotka Bulgarian voidaan realistisesti odottaa täyttävän tai joissa sen voidaan odottaa edistyvän huomattavasti vuosina 2003 ja 2004. Liittymiskumppanuuden ensisijaiset tavoitteet on vahvistettu yhteistyössä asianomaisten maiden kanssa. Tavoitteiden saavuttaminen vaikuttaa myönnettävän avun määrään. Näissä ensisijaisissa tavoitteissa on tuotu esiin asiat, jotka edellyttävät erityisen kiireellisiä toimia.Lisäksi on tärkeää, että Bulgaria täyttää sitoumuksensa, jotka koskevat lainsäädännön lähentämistä ja yhteisön säännöstön täytäntöönpanoa Eurooppa-sopimuksen ja jäsenyysneuvottelujen yhteydessä tehtyjen sitoumusten mukaisesti. On syytä muistaa, että yhteisön säännöstön saattaminen osaksi kansallista lainsäädäntöä ei yksinään riitä, vaan on myös tarpeen varmistaa, että sitä sovelletaan tosiasiassa samalla tavoin kuin Euroopan unionissa. Kaikilla jäljempänä luetelluilla aloilla tarvitaan yhteisön säännöstön uskottavaa ja tehokasta täytäntöönpanoa ja soveltamisen valvontaa.Komission vuoden 2002 määräaikaiskertomuksen ja etenemissuunnitelman analyysin perusteella Bulgarialle on määritetty jäljempänä esitetyt ensisijaiset tavoitteet ja välitavoitteet. Nämä ensisijaiset tavoitteet esitetään määräaikaiskertomuksen esittämisrakennetta noudattaen(2).Poliittiset arviointiperusteetDemokratia ja oikeusvaltioperiaateJulkishallinto- Vuonna 2003 on laadittava kattava julkishallinnon uudistamisstrategia, johon sisältyy toimintasuunnitelma. Strategiaan olisi sisällyttävä kaksitahoinen lähestymistapa, jossa yhdistyvät sellaisten instituutioiden kehittämisen tukeminen edelleen, jotka liittyvät suoraan yhteisön säännöstöön ja yhteisön varojen hallinnointiin, ja horisontaalinen uudistus, jolla parannetaan yleisemmin julkishallinnon toimivuutta.- Henkilöstön hankinta- ja urakehitysmenettelyjen avoimuutta sekä henkilöstöhallintoa on parannettava. On varmistettava sellainen riittävän pätevä henkilöstö, joka kykenee huolehtimaan uudistusten pysyvyydestä. Virkasuhteessa olevan henkilöstön prosentuaalista osuutta on lisättävä. Kaikkea henkilöstöä on suojeltava työ- tai virkasuhteen perusteettomalta purkamiselta.- Hallinnollisen päätöksenteon ja hallintomenettelyjen oikeudellista kehystä on parannettava (yksinkertaistamalla ja selkiyttämällä) oikeusvarmuuden varmistamiseksi. Julkisen viranhoidon vastuullisuutta, avoimuutta ja läpinäkyvyyttä on edistettävä.- Hallintorakenteita on lujitettava sen varmistamiseksi, että niillä on riittävät valmiudet käyttää yhteisön varoja ja pitää niistä asianmukaisesti kirjaa.- Strategisen suunnittelun sekä poliittisen analyysin ja arvioinnin valmiuksia on lujitettava hallituksessa ja eri alojen ministeriöissä.- Yhteisön säännöstöä osaksi kansallista lainsäädäntöä saatettaessa on kiinnitettävä enemmän huomiota siihen, kuinka säännöstö voidaan panna täytäntöön ja sen soveltamista valvoa kansallisella, alueellisella ja paikallisella tasolla, myös tuomioistuinjärjestelmässä, Bulgarian olosuhteisiin soveltuvalla tavalla.- Asianomaisten osapuolten (esimerkiksi työmarkkinaosapuolet, talouden toimijat, kansalaisyhteiskunta ja yksityissektori) kuulemista on tehostettava uutta lainsäädäntöä valmisteltaessa.Oikeuslaitos- Oikeuslaitoksen uudistamista on jatkettava muun muassa lainsäädännön puolueettoman soveltamisen varmistamiseksi.- Bulgarian oikeuslaitoksen kansallisen uudistamisstrategian ja toimintasuunnitelman täytäntöönpanoa on jatkettava ja on annettava EU:n käytäntöjen mukaisia täytäntöönpanosäädöksiä.- Oikeuslaitoksen rakennetta on tarkasteltava EU:n parhaat käytänteet huomioiden, mukaan luettuina oikeuskäsittelyä edeltävät menettelyt.- Tuomareiden seuraamusoikeudellista koskemattomuutta on tarkasteltava sen varmistamiseksi, että EU:n parhaita käytänteitä noudatetaan.- Oikeudellisia menettelyjä on tehostettava erityisesti niiden nopeuttamiseksi ja perusoikeuksien täysipainoisen kunnioittamisen, varsinkin oikeusavun, varmistamiseksi rikosoikeudenkäynneissä.- On varmistettava, että oikeuslaitoksella on riittävät toimintamäärärahat, muun muassa tuomioistuinratkaisujen noudattamisen valvomiseksi asianmukaisesti.- Tehtävänjako ylimmän tuomarineuvoston ja oikeusministeriön välillä on määriteltävä selkeästi, millä pyritään varmistamaan oikeuslaitoksen riippumattomuus.- Ylimmän tuomarineuvoston hallinnollisia valmiuksia on lujitettava sen asianmukaisen toiminnan varmistamiseksi strategisessa päätöksenteossa ja tuomioistuinjärjestelmän hallinnoinnissa.- Tuomioistuinten toimintaa on tehostettava lisäämällä tuomioistuimen puheenjohtajien johtamiskoulutusta, kehittämällä tehokasta hallinnollista tukea sekä keskus- että paikallisella tasolla ja ottamalla käyttöön avoin oikeustapausten jakojärjestelmä.- Tuomioistuinten ja syyttäjänvirastojen turvallisuutta ja työskentelyolosuhteita on parannettava.- On otettava käyttöön avoimempi, oikeudenmukaisempi ja läpinäkyvämpi henkilöstön hankinta-, arviointi- ja urakehitysjärjestelmä, joka perustuu oikeuslaitoksessa hankittuihin ansioihin.- Oikeuslaitoksen ammatillisia valmiuksia on parannettava varmistamalla riittävä valtion rahoitus kansalliselle tuomioistuininstituutille, jotta se voi tarjota laadukasta koulutusta tuomareille, syyttäjille ja hallintohenkilöstölle.- Syyttäjälaitoksen hallintomenetelmiä on nykyaikaistettava oikeustapausten käsittelyn avoimuuden ja tehokkuuden lisäämiseksi.Korruption vastaiset toimenpiteet- Kansallisen korruption vastaisen strategian ja toimintasuunnitelman täytäntöönpanoa on jatkettava.- Korruption vastaisen lainsäädännön täytäntöönpano ja soveltamisen valvonta on varmistettava. Käsite oikeushenkilöiden rikosvastuusta tai hallinnollisista rangaistusseuraamuksista on otettava Bulgariassa käyttöön. Euroopan neuvoston lahjontaa koskeva siviilioikeudellinen yleissopimus on ratifioitava.Ihmisoikeudet ja vähemmistöjen suojelu- Laaja-alaista syrjinnän vastaista lainsäädäntöä, johon sisältyy yhteisön syrjinnän vastainen säännöstö(3), on annettava, ja sitä on ryhdyttävä panemaan tosiasiassa täytäntöön.- Poliisivoimien rakenneuudistus ja nykyaikaistaminen on saatettava päätökseen ja on edistettävä sitä, että poliisit kunnioittavat perusihmisoikeuksia kaikissa tilanteissa. Lähipoliisijärjestelmän käyttöä on laajennettava, millä parannetaan poliisin ja kansalaisten, erityisesti vähemmistöryhmien, välisiä suhteita.- Ihmiskaupan torjumista on jatkettava, mukaan luettuina ennaltaehkäisevät ja sosiaalista uudelleensopeutumista edistävä toimet.- Toimien toteuttamista on jatkettava kaikkien tutkintavankien säilöönottotilojen, erityisesti poliisilaitosten putkien saattamiseksi vastaamaan Euroopan neuvoston kidutuksen vastaisen komitean raportissa lueteltuja perusvaatimuksia.- Riittävin talousarviovaroin on varmistettava, että oikeus saattaa asiansa tuomioistuimen käsiteltäväksi ja oikeusapu toteutuvat.- Lastenhuoltojärjestelmän uudistamisesta on huolehdittava siten, että laitoshoidossa olevien lasten lukumäärää vähennetään järjestelmällisesti erityisesti kehittämällä vaihtoehtoisia lapsille ja perheille suunnattuja sosiaalipalveluja. Lapsen oikeuksista tehdyn YK:n yleissopimuksen täysimääräinen täytäntöönpano on varmistettava.- Erityisen kiireellisiä toimia edellyttävä tavoite: on otettava käyttöön lainsäädäntö, jolla varmistetaan suojatoimenpiteet mielivaltaista laitokseen sulkemista vastaan ja parannetaan elinoloja psykiatrisissa hoitolaitoksissa. Laaja-alainen psykiatrisen hoidon järjestelmän uudistusstrategia ja toimintasuunnitelma on laadittava ja pantava täytäntöön sekä on huolehdittava niiden asianmukaisesta rahoituksesta.- Romaniväestöä koskevan puiteohjelman tosiasiallisesta täytäntöönpanosta on huolehdittava kiinnittäen erityisesti huomiota riittävän rahoitustuen tarjoamiseen, vähemmistöasioista vastaavan valtion viraston huomattavaan vahvistamiseen sekä tasavertaiseen mahdollisuuteen käyttää terveydenhuolto-, asumis-, koulutus- ja sosiaaliturvapalveluja.Romaniväestöä koskevalle puiteohjelmalle on laadittava konkreettinen toimintasuunnitelma ja rahoituskehys ohjelman täytäntöönpanon tehostamiseksi.Taloudelliset arviointiperusteetViime vuosina saavutettu hyvä makrotalouden vakaus olisi säilytettävä ja uudistusohjelman täytäntöönpanoa olisi jatkettava jäljellä olevien ongelmien ratkaisemiseksi.Toimien toteuttamista on jatkettava seuraavilla aloilla:- yksityistämisohjelma,- pienten ja keskisuurten yritysten kehittäminen ja erityisesti uusien yritysten lukumäärän lisääminen,- lupamenettelyjen vähentämistä ja yksinkertaistamista koskevan ohjelman toteuttaminen,- tulli- ja verohallinnon uudistaminen, muun muassa epävirallisen talouden rajoittaminen,- konkurssimenettelyjen tehostaminen,- rahoituksenvälityksen ja pankkien ulkopuolisen rahoitusalan kehittäminen ja parantaminen,- omistusoikeuksien noudattamisen valvonta,- maatalousmaan kauppojen lukumäärä ja maatalousmaan hinnat,- julkisten investointien määrä ja laatu muun muassa infrastruktuurin, koulutuksen, ympäristön ja terveydenhuollon aloilla,- valtiontuen vähentäminen etenkin energia- ja liikennealoilla.Edellytykset täyttää jäsenyysvelvoitteetTavaroiden vapaa liikkuvuus- Tarvittavia horisontaalisia ja menettelyjä koskevia toimenpiteitä on toteutettava.- Eurooppalaisista standardeista 80 prosenttia on saatettava osaksi kansallisia standardeja, mukaan luettuina kaikkien uuden lähestymistavan mukaisiin direktiiveihin liittyvien yhdenmukaistettujen eurooppalaisten standardien omaksuminen.- Hallinnollisia valmiuksia on lisättävä standardoinnin alalla ja on tuettava vaatimustenmukaisuuden arviointilaitosten ja laboratorioiden kehittämistä.- On varmistettava, että uuden ja vanhan lähestymistavan mukaisten direktiivien saattaminen osaksi kansallista lainsäädäntöä saadaan päätökseen ja lainsäädäntö vastaa täysin yhteisön lainsäädäntöä.- Hallinnollisia valmiuksia on parannettava kemiallisten aineiden ja moottoriajoneuvojen aloilla.- Kemiallisia aineita, moottoriajoneuvoja, puuta, asevalvontaa ja kulttuuritavaroiden palauttamista koskeva yhteisön säännöstö on saatettava osaksi kansallista lainsäädäntöä.- Kansallinen lainsäädäntö on yhdenmukaistettava ihmisille ja eläimille tarkoitettuja lääkkeitä koskevan yhteisön säännöstön kanssa muun muassa lääkkeiden kaupan pitämistä koskevien lupien osalta.- Julkista terveydenhuoltoa koskevaa lakia on muutettava, erityisesti maahantuotujen elintarvikkeiden terveyslupien ja vientiin tarkoitettujen terveystodistusten saattamiseksi täysin yhteisön säännöstön mukaisiksi.- Elintarvikkeisiin ja niiden turvallisuuteen liittyvien toimien toteuttamista on jatkettava.- Kansallinen lainsäädäntö on yhdenmukaistettava asteittain yhteisön elintarvikesäännöstön kanssa.- Hallinnollisia valmiuksia on lisättävä, elintarviketarkastajien ja elintarvikealan toimijoiden kansallinen koulutusjärjestelmä on luotava, HACCP-järjestelmän (vaarojen analysointi ja kriittiset kohdat niiden hallitsemiseksi) asianmukainen soveltaminen on varmistettava sekä laboratorioita on valtuutettava ja uudistettava.- On huolehdittava edistymisestä vielä yhdenmukaistamatta olevilla aloilla. Vastavuoroisen tunnustamisen periaate on sisällytettävä asianomaiseen tavaralainsäädäntöön.- Kansallisen lainsäädännön analyyttinen arviointi (screening) on saatettava päätökseen vielä yhdenmukaistamatta olevalla alalla sen tarkistamiseksi, onko se EY:n perustamissopimuksen 28-30 artiklan mukainen, ja ristiriidassa olevien säännösten kumoamiseksi.- On jatkettava toimia julkisia hankintoja koskevan lainsäädännön yhdenmukaistamiseksi ja sen soveltamisen valvomiseksi tehokkaasti.- Julkisista hankinnoista vastaava valtion virasto on perustettava.- On määritettävä, mitä muutoksia on tehtävä perustuslakiin, kun muutoksenhakujärjestelmää koskevat säännökset saatetaan osaksi kansallista lainsäädäntöä.- Julkisia hankintoja koskevaa lakia on muutettava muun muassa poistamalla kotimaisia toimittajia suosivat säännökset, ottamalla käyttöön avoimet menettelyt ja tehokkaat oikaisutoimet, muun muassa julkisia hankintoja koskevissa tarjousmenettelyissä, jotta se olisi kaikilta osin yhdenmukainen yhteisön säännöstön kanssa.Henkilöiden vapaa liikkuvuus- Ammattipätevyyden ja tutkintojen vastavuoroista tunnustamista koskevaa lainsäädäntötyötä on jatkettava ja on varmistettava, että tarvittavat hallintorakenteet ovat olemassa.- Bulgarian perustuslakia on valmistauduttava tarkistamaan sen varmistamiseksi, että äänioikeutta koskevat säännökset, Euroopan parlamentin vaaleja koskeva erityislainsäädäntö mukaan luettuna, ovat yhteisön säännöstön mukaiset.- Lainsäädännön yhdenmukaistamista yhteisön sääntöjen mukaiseksi on jatkettava, kun kyse on kansalaisuus-, asuinpaikka- ja kielivaatimuksista sekä siirtotyöntekijöiden yhdenveroisesta kohtelusta.- On jatkettava EURES-verkostoon osallistumista valmistelevaa työtä.- On valmistauduttava sosiaaliturvajärjestelmän yhteensovittamisesta johtuvien taloudellisten ja hallinnollisten velvoitteiden täyttämiseen.Palvelujen tarjoamisen vapaus- Sijoittautumisoikeuden ja palvelujen tarjoamisvapauden laajentamista on jatkettava.- Ulkomaalaislakia on muutettava lisää, jotta se olisi täysin yhteisön säännöstön mukainen.- Asiamieslakia, uhkapelilakia sekä aseista ja kaksikäyttötuotteista annettua lakia on muutettava.- Rahoituspalvelulainsäädäntö on yhdenmukaistettava täysin yhteisön säännöstön kanssa siten, että siihen sisältyvät rahoituspalveluja koskevan toimintasuunnitelman yhteydessä annetut uudet direktiivit ja asetukset. Rahoitusvalvontaelinten toimintaa ja riippumattomuutta on pyrittävä lujittamaan.- Yhteisön vakuutuspalvelusäännöstön saattamista osaksi kansallista lainsäädäntöä on jatkettava ja on ryhdyttävä erityisesti saattamaan pakollisten liikennevakuutusten korvaukset asteittain yhteisön vähimmäistasolle.- Tietosuojasäädös on yhdenmukaistettava täysin yhteisön säännöstön kanssa ja on luotava tarvittavat hallinnolliset valmiudet säädöksen täytäntöön panemiseksi.- Järjestelmiin liittyvää ehdollista pääsyä ja teknisiä standardeja koskeva yhteisön säännöstö on saatettava täysimääräisesti osaksi kansallista lainsäädäntöä.Pääomien vapaa liikkuvuus- Pääomansiirtoja koskevan lainsäädännön yhdenmukaistaminen yhteisön säännöstön kanssa on saatettava päätökseen lukuun ottamatta tapauksia, joissa on myönnetty siirtymäaika.- On tehtävä kaikki tarvittavat muutokset valuuttalakiin ja hieman myöhemmin sen täytäntöönpanosäädöksiin.- Rahoituslaitoksissa on käynnistettävä ohjelmia rahanpesun torjumiseksi.- On varmistettava, että kaikki asianomaiset toimijat, erityisesti luotto- ja rahoituslaitokset, toimivat jo hyvissä ajoin ennen Bulgarian unioniin liittymistä täysipainoisesti yhteistyössä rahanpesun torjumisesta vastaavien viranomaisten kanssa rahanpesun vastaisen direktiivin (91/308/ETY) mukaisesti.- Rahoitustarkastusviraston hallinnollisia valmiuksia on parannettava.- Maksujärjestelmiä koskevan lainsäädännön yhdenmukaistaminen on pyrittävä saamaan päätökseen.- Rahanpesulainsäädännön yhdenmukaistaminen on pyrittävä saamaan päätökseen.Yhtiöoikeus- Teollis- ja tekijänoikeuslainsäädäntö on yhdenmukaistettava kaikilta osin yhteisön säännöstön kanssa, ja sen soveltamisen valvontaa on tehostettava. On tehostettava toimenpiteitä tavaroiden laittoman valmistamisen ja väärentämisen torjumiseksi erityisesti tehostamalla rajavalvontaa, parantamalla tullin, poliisin ja oikeuslaitoksen yhteistyötä teollis- ja tekijänoikeuksien soveltamisen valvonnassa ja varmistamalla soveltamisen valvonnasta vastaavien laitosten henkilöstön, tuomarit ja syyttäjät mukaan luettuina, asianmukaisesta koulutuksesta.- Lainsäädännön yhdenmukaistamista yhteisön yhtiöoikeus- ja kirjanpitosäännöstön kanssa on jatkettava ja on parannettava hallinnollisia valmiuksia tällä alalla erityisesti, kun kyse on lainsäädännön soveltamisen valvonnasta.Kilpailupolitiikka- Kilpailulainsäädännön käyttöönotto on saatettava päätökseen, on tarjottava koulutusta sekä parannettava kilpailusääntöjen tehokasta täytäntöönpanoa ja soveltamisen valvontaa.- On varmistettava, että kilpailulainsäädännössä huomioidaan kaikin osin yhteisön säännöstö, mukaan luettuna viimeisimmät ryhmäpoikkeukset.- On huolehdittava siitä, että otetaan käyttöön seuraamukset, jotka ennaltaehkäisevät tehokkaammin väärinkäytöksiä, ja keskitytään estämään kilpailun vakavia vääristymiä.- Säännöistä on tiedotettava tehokkaammin etenkin talouden toimijoille ja oikeuslaitokselle.- Valtiontukilainsäädännön valmistelu on saatettava päätökseen.- Aineellisia täytäntöönpanosääntöjä on muutettava.- Aluetukikartta on vahvistettava yhdessä yhteisön kanssa Eurooppa-sopimuksen mekanismien ja yhteisön säännöstön mukaisesti.- Valtiontukipäätösten laatua ja niiden perustana olevaa asiantuntemusta on parannettava sekä on lisättävä valtiontukijärjestelmän avoimuutta.- Hallinnollisia valmiuksia (esim. koulutus ja varat) on parannettava, mukaan luettuna tiiviimpi yhteistyö kilpailunsuojakomitean ja valtiovarainministeriön valtiontukiosaston kanssa.- Valtiotukijärjestelmän avoimuutta on lisättävä varmistaen, että valtiontukien määritykseen ja vuosikertomuksiin sisältyvät kaikki tukitoimenpiteet.- Säännöistä on tiedotettava tehokkaammin kaikille markkinaosapuolille ja tuen myöntäjille, erityisesti yrityksille ja oikeuslaitokselle.- Valtiontukisääntöjen noudattamista on tehostettava erityisesti arvioimalla Bulgarian nykyisiä valtiontukijärjestelmiä mukaan lukien välilliset ja ristikkäiset tuet sekä tukipalkkiot niiden yhdenmukaistamiseksi yhteisön säännöstön kanssa ja on varmistettava, että kaikkiin uusiin valtiontukitoimenpiteisiin sovelletaan ennakkovalvontaa, jolla taataan, että kyseiset toimenpiteet ovat kaikilta osin yhteisön säännöstön mukaisia.- Teräsalaa varten on laadittava kokonaisvaltainen rakenneuudistussuunnitelma sekä yksittäiset erillissuunnitelmat Eurooppa-sopimuksen EHTY-tuotteita koskevan pöytäkirjan 2 mukaisesti.Maatalous- YMP:n hallinnointimekanismien, erityisesti maksajaviraston sekä yhdennetyn hallinto- ja valvontajärjestelmän käyttövalmiuksien parantamista on jatkettava.- Sapard-ohjelman täytäntöönpanoa on tehostettava.- Horisontaalisissa kysymyksissä on jatkettava muun muassa laatupolitiikan, luomuviljelyn ja maatalouden kirjanpidon tietoverkon hallinnollisten rakenteiden parantamista.- Kaikkien asianomaisten tuotteiden yhteisten markkinajärjestelyjen täytäntöönpanoa on jatkettava, mukaan luettuna viinitilarekisterin perustaminen ja valtuutettujen tislaamojen järjestelmän, interventioelinten valmiuksien ja toimialakohtaisten organisaatioiden kehittäminen.- Yhteisön rahoittamien maaseudun kehittämisohjelmien suunnittelussa, toteutuksessa, hallinnoinnissa, seurannassa, valvonnassa ja arvioinnissa tarvittavia hallintorakenteita ja yhteisön metsätalousstrategiaa on parannettava.- Kansallisen maa- ja kiinteistörekisteriin liittyviä toimia on jatkettava maakaupan markkinoiden tilanteen parantamiseksi.- Eläinlääkintä- ja kasvinsuojelulainsäädännön yhdenmukaistaminen on saatettava päätökseen, jotta sisämarkkinoiden ja yhteisön ulkopuolelta tulevan tuonnin valvontajärjestelmät voidaan panna täytäntöön tehokkaasti ja täysipainoisesti. On jatkettava eläinlääkintää, kasvinsuojelua ja elintarvikkeiden turvallisuutta koskevan lainsäädännön täytäntöönpanoa, eläinsairauksien valvontatoimenpiteet mukaan luettuina.- Toimia kansallisen nautaeläintietokannan perustamiseksi on jatkettava, jotta se saadaan kaikin osin käyttöön vuoden 2003 loppuun mennessä.- Elintarvikkeiden jalostuslaitosten, vanhat teurastamot mukaan luettuina, parantamista on jatkettava.- On varmistettava, että kansallisella eläinlääkintävirastolla on riittävät resurssit, ja on käynnistettävä sitä koskeva ohjelma, jotta laitokset täyttävät kaikilta osin yhteisön normit vuoden 2004 loppuun mennessä.- Kaikkien pitkän aikavälin tavoitteissa ehdotettujen, rajoilla toimivien eläintautitarkastuspisteiden valmiuksien parantamista tai kyseisten pisteiden kehittämistä on jatkettava, mukaan luettuna asiaan kuuluvan henkilöstön koulutus, joka liittyy kaikkiin yhteisön lainsäädännössä edellytettyihin menettelyihin.- Virkaeläinlääkäreiden kouluttamista on jatkettava.- Eläinkuljetuksia koskevien yhteisön oikeudellisten määräysten täytäntöönpanoa on jatkettava tarkoituksena ottaa käyttöön järjestelmä, joka on kaikilta osin yhdenmukainen eläinten tunnistamista ja rekisteröintiä koskevan yhteisön säännöstön kanssa.- On huolehdittava edistymisestä yhteisön eläinjätesäännöstön saattamisessa osaksi kansallista lainsäädäntöä ja sen täytäntöönpanossa.Kalastus- Keskushallinnon ja alueiden tasolla toteutettaviin tarkastuksiin ja valvontaan, markkinoihin sekä rakennepolitiikkaan liittyvän asianmukaisen organisaation ja riittävien institutionaalisten valmiuksien luominen sekä välineiden hankkiminen on saatettava päätökseen.- Kalastusrekisteri on saatettava täysin yhteisön vaatimusten mukaiseksi.- On kehitettävä luotettava kalastustilastojärjestelmä.- Hiljattain annettu pääasiallisten hallintorakenteiden toimintaa koskeva lainsäädäntö on pantava täytäntöön.- Lisähenkilöstöä on hankittava maatalous-, elintarvike- ja metsätalousministeriön kalastusosastolle.- Valvontaa on tehostettava panostamalla kalastuksen tarkastajien koulutukseen, tarjoamalla sopiva välineistö ja laitteet ja lisäämällä merikalastusta valvovien tarkastajien määrää.- On valmistauduttava panemaan täytäntöön kalakantojen hoitoa ja valvontaa koskevat säädökset.Liikennepolitiikka- Maantiekuljetuksia koskevan lainsäädännön yhdenmukaistamista ja täytäntöönpanoa on jatkettava erityisesti kuljetuskaluston saattamiseksi vastaamaan teknisiä ja turvallisuusvaatimuksia (ajopiirturit ja nopeudenrajoittimet). Myös työsuojelulainsäädäntö on yhdenmukaistettava ja sen täytäntöönpanoa jatkettava. Ammatinharjoittajilta edellytettävät taloudellista tilannetta ja vaarallisten aineiden kuljetuksia koskevat vaatimukset on otettava käyttöön sekä on tiukennettava kyseisiä vaatimuksia asteittain. Ajoneuvovero- ja tiemaksujärjestelmät on yhdenmukaistettava.- Maantiekuljetusten hallinnollisia valmiuksia on lisättävä erityisesti, kun kyse on vaarallisten aineiden kuljetuksista, työlainsäädännöstä (ajo- ja lepoajoista), markkinoillepääsystä, ammatinharjoittamismahdollisuuksista ja tienvarsitarkastuksista.- Rautatiealan lainsäädännön yhdenmukaistamista ja täytäntöönpanoa on jatkettava ja sen hallinnollisia valmiuksia, sääntelyelin ja Bulgarian ilmoittama elin mukaan luettuina, on vahvistettava. Rautatieinfrastruktuurista vastaavien viranomaisten riippumattomuutta ja rautatieinfrastruktuurin maksujärjestelmää on lujitettava. Tärkeimmän rautatieyhtiön taloudellisen tilanteen vakauttamisesta on huolehdittava, jotta yhteisön tarkistettu rautatiesäännöstö voidaan panna täytäntöön. Yhteentoimivuutta koskevan yhteisön lainsäädännön saattaminen kaikilta osin osaksi kansallista lainsäädäntöä ja sen täytäntöönpano on varmistettava.- On huolehdittava tarvittavista hallinnollisista valmiuksista rauta- ja maantieinfrastruktuurin edellyttämien huomattavien investointien valmistelemiseksi ennakoiden yhteisön rakennerahastovarojen hyödyntämistä. On laadittava aikataulu sen varmistamiseksi, että riittäviä investointeja voidaan toteuttaa maantieverkoston parantamiseksi ja kunnostamiseksi vastaamaan yhteisön akselipainonormeja ottaen samalla huomioon ympäristönsuojelulainsäädäntö.- On liityttävä Euroopan ilmailuviranomaisten yhteistyöjärjestön varsinaiseksi jäseneksi ja jatkettava lainsäädännön yhdenmukaistamista ja yhteiseurooppalaisia ilmailumääräyksiä (JAR) koskevan johdetun oikeuden täytäntöönpanoa. Kolmanteen pakettiin kuuluvat asetukset on pantava asteittain täytäntöön, siviili-ilmailualaan liittyvät vaatimukset ja hallinnolliset menettelyt on yhdenmukaistettava sekä on parannettava ilmailuhallintohenkilöstön ammattipätevyyttä.- Lainsäädännön yhdenmukaistaminen yhteisön merenkulkusäännöstön kanssa turvallisuutta ja muuta kuin turvallisuutta koskevilla aloilla on saatettava päätökseen. Meriturvallisuutta on parannettava ja ennen kaikkea on kehitettävä meriturvallisuudesta vastaavien hallintoviranomaisten toimintaa ensin lippuvaltiona ja sen jälkeen satamavaltiona, ja kyseisten viranomaisten riippumattomuus on varmistettava. Bulgarian merenkulkulaitosta on vahvistettava. Lainsäädännön yhdenmukaistamista yhteisön merenkulkusäännöstön kanssa on jatkettava meriturvallisuuden alalla kauppamerenkulkua koskevien sääntöjen ja täytäntöönpanosäännösten avulla. Bulgarian laivaston meriturvallisuuden parantamista on jatkettava Pariisin yhteisymmärryspöytäkirjan mukaisesti hyväksymällä ja toteuttamalla asianmukaisia toimenpiteitä.Verotus- Arvonlisä- ja valmisteverolainsäädännön yhdenmukaistamista yhteisön säännöstön kanssa on jatkettava.- On varmistettava, että tuleva lainsäädäntö on liikeverotuksen käytännesääntöjen periaatteiden mukaista.- On varmistettava vero- ja tullihallintojen hallinnollista toimintakykyä ja valvontamenettelyjä, mukaan lukien niiden eri osien välinen hallinnollinen yhteistyö ja keskinäinen apu verotuksen noudattamisen lisäämiseksi, maksujen keräämisen parantamiseksi ja alv-varojen hoidon parantamiseksi. On kehitettävä informaatioteknologian järjestelmiä sähköisen tietojenvaihdon mahdollistamiseksi yhteisön ja sen jäsenvaltioiden välillä.Tilastointi- Hallinnollisia valmiuksia on lujitettava kiinnittäen erityistä huomiota tilastohallinnon henkilöstökehitykseen ja tietoteknisiin valmiuksiin erityisesti alueellisissa toimistoissa.- Alueellisia tilastoja on parannettava, jotta alueellinen tilastointi, alueelliset tietokannat ja maksurekisteri ovat EU:n vaatimusten mukaisia.- Kansantalouden tilinpidon laatua ja kattavuutta, lyhyen aikavälin tilastointia ja kaupparekisterin laatua ja kattavuutta on parannettava edelleen.- Vuonna 2003 on toteutettava maatilalaskenta Eurostatin menetelmien mukaisesti.- On aloitettava valmistelut Intrastat-järjestelmän käyttöön ottamiseksi.Sosiaalipolitiikka ja työllisyys- Kansallisen lainsäädännön yhdenmukaistamista yhteisön säännöstön kanssa on jatkettava työlainsäädännön alalla erityisesti muuttamalla työlakia ja työllisyyden edistämisestä annettua säädöstä sekä niihin liittyviä työehtomääräyksiä. Asiaan liittyviä hallinnollisia ja soveltamisen valvonnan rakenteita kuten työsuojeluviranomaisia on vahvistettava ja työntekijöille on perustettava riippumaton palkkaturvarahasto työnantajan maksukyvyttömyyden varalta.- Naisten ja miesten yhtäläisiä mahdollisuuksia koskeva yhteisön säännöstö on saatettava osaksi kansallista lainsäädäntöä ja sen asianmukainen täytäntöönpano on varmistettava.- On annettava lainsäädäntöä syrjinnän vastaisen yhteisön säännöstön omaksumiseksi. On perustettava elin kaikkien henkilöiden yhtäläisen kohtelun edistämiseksi rodusta taikka kansallisesta tai etnisestä syntyperästä riippumatta.- Yhteisön työterveys- ja työturvallisuussäännöstön saattaminen osaksi kansallista lainsäädäntöä on saatettava päätökseen ja on kehitettävä erityisesti kansallisen työsuojeluviraston täytäntöönpanovalmiuksia. Työterveys- ja työturvallisuusdirektiivien täytäntöönpanon taloudellisia vaikutuksia on arvioitava. Epäsuotuisten työskentelyolosuhteiden korvausjärjestelmä on lakkautettava.- Kansallinen työllisyyden toimintasuunnitelma on pantava täytäntöön ottaen huomioon tarkistetut Euroopan työllisyyden suuntaviivat sekä työllisyyspolitiikan ensisijaisten tavoitteiden yhteisen arvioinnin tavoitteet, sitoumukset ja suositukset. Kansallisen työvoimaviraston valmiuksia toteuttaa aktiivisia työvoimapoliittisia toimenpiteitä ja työllisyysohjelmia on kehitettävä ja on lujitettava alue- ja paikallistason työnvälityspalveluja.- Lainsäädäntökehyksen yhdenmukaistamista yhteisön kansanterveyssäännöstön kanssa on jatkettava, mukaan luettuna yhteisön tupakkavalvontaa koskeva säännöstö, ja sen täytäntöönpanovalmiuksia on kehitettävä kansanterveysalan säännöstön omaksumista varten. Yhteisön normit täyttävien tartuntatautien seuranta- ja valvontajärjestelmän sekä terveydenhuollon valvonta- ja tiedotusjärjestelmän perustamista on jatkettava.- Valmiuksien lisäämistä terveydenhuoltopalvelujen saatavuuden ja laadun varmistamiseksi on jatkettava, jotta väestön terveydentilan parantamiseksi tarvittavien investointien vaikutus voidaan optimoida.- Työmarkkinaosapuolten valmiuksien kehittämistä on jatkettava ottaen erityisesti huomioon niiden tuleva rooli EU:n työllisyys- ja sosiaalipolitiikan laadinnassa ja täytäntöönpanossa, Euroopan sosiaalirahasto mukaan luettuna. Itsenäistä työmarkkinaosapuolten vuoropuhelua on edistettävä erityisesti alakohtaisella ja yritystasolla sen kattavuuden parantamiseksi.- On laadittava sosiaalisen osallisuuden edistämistä ja köyhyyden torjumista koskeva kansallinen strategia, mukaan luettuna tietojen kerääminen, sosiaalisen osallisuuden edistämistä koskevaan eurooppalaiseen strategiaan liittymiseksi.Energia- Yhteisön säännöstön edellyttämien öljyvarastojen asteittaista perustamista koskevat sitoumukset on pantava täytäntöön. Kyseisten varastojen hallinnoinnista vastaavaa valtion laitosta on lujitettava ja sen toimintavalmiuksista on huolehdittava. On huolehdittava riittävästä rahoituksesta varastojen perustamiseksi.- On toteutettava uusi energiastrategia kiinnittäen erityistä huomiota sellaisen ennakoivan ja koordinoidun politiikan tarpeeseen, jolla vähennetään Bulgarian talouden energiavaltaisuutta energiakierron kaikissa vaiheissa ja pyritään nopeasti parantamaan energiatehokkuutta lisäämällä energiansäästöä ja kannustamalla uusiutuvien energiavarojen käyttöön. Yhteisön energiatehokkuussäännöstön (laitemerkinnät ja energiatehokkuuden vähimmäisnormit) saattaminen osaksi kansallista lainsäädäntöä on varmistettava.- On annettava uutta puitelainsäädäntöä ja ryhdyttävä toteuttamaan ohjelmaa sellaisten edellytysten luomiseksi, että EU:n sisämarkkinat voidaan toteuttaa täysimääräisesti sähkö- ja kaasualoilla. Lisäksi on ryhdyttävä avaamaan sähkö- ja kaasumarkkinoita asteittain sekä arvioimaan pitkäaikaisia sopimuksia ja energianhankintasopimuksia mahdollisten hukkakustannusten toteamiseksi nykyisin voimassa olevan yhteisön säännöstön mukaisesti. Jäljellä olevat energia-alan hintavääristymät on poistettava erityisesti, kun kyse on kotitalouksien sähköstä ja lämmityskustannuksista. Valtion energiasääntelykomitean aseman, hallinnollisten valmiuksien ja erityisesti sen taloudellisen riippumattomuuden lujittamista on jatkettava kyseisten sääntöjen täytäntöönpanossa. On valmisteltava markkinoiden avaamista ja vapauttamista pian annettavan yhteisön sisämarkkinasäännöstön mukaisesti.- Energia-alalla on jatkettava rakenneuudistussuunnitelmien (kuten yksityistämisen) täytäntöönpanoa, mukaan luettuna kiinteiden polttoaineiden alan rakennemuutosta koskeva toimintasuunnitelma.- Neuvoston vuonna 2001 antamassa kertomuksessa Ydinturvallisuus laajentumisen yhteydessä annettujen ja sitä kesäkuussa 2002 seuranneen vertaisarvioinnin tilaa koskevan kertomuksen kaikkien suositusten täytäntöönpanoa on jatkettava.- On valmistauduttava panemaan täytäntöön yksiköiden 3 ja 4 aikaista sulkemista koskevat sitoumukset. On jatkettava valmistautumista yksikköjen aikaisen sulkemisen aiheuttamiin taloudellisiin, sosiaalisiin, rahoituksellisiin ja teknisiin seurauksiin sekä ympäristöseurauksiin ja ryhdyttävä tarvittaessa korjaamaan niihin liittyviä ongelmia.- On keskityttävä vahvistamaan kansallisen ydinturvallisuusvalvontaviranomaisen itsenäisyyttä, voimavaroja ja toimintakykyä.- Ydinturvallisuuden korkeasta tasosta on huolehdittava jatkuvasti Kozloduyn ydinvoimalan yksiköissä 5 ja 6, ja ydinturvallisuuden korkea taso on säilytettävä yksiköiden 1-4 purkamisen ajan.- Radioaktiivisen jätteen käsittelyä on parannettava ja on laadittava turvallisuutta ja toimivan ydinpolttoainekierron hallinnointia koskeva strategiasuunnitelma.Pienet ja keskisuuret yritykset- Pieniä yrityksiä koskeva eurooppalainen peruskirja on pantava täytäntöön.Tiede ja tutkimus- Tutkimusalan hallinnollisia valmiuksia ja infrastruktuuria on vahvistettava, jotta Bulgaria voisi hyötyä enemmän osallistumisestaan sille merkityksellisiin yhteisön puiteohjelmiin, mukaan luettuna kuudes puiteohjelma (2002-2006).Koulutus- Siirtotyöntekijöiden lasten yleissivistävästä koulutuksesta annettu direktiivi on valmistauduttava panemaan täytäntöön unioniin liittymisestä alkaen.Televiestintä ja tietotekniikka- Yhteisön televiestintäsäännöstön saattaminen osaksi kansallista lainsäädäntöä on saatettava päätökseen ja se on pantava täytäntöön tehokkaasti. Erityisesti on edistettävä kilpailua ja sovellettava merkittävän markkina-aseman omaavia operaattoreita koskevaa lainsäädäntöä.- Televiestinnän sääntelyviranomaisen valmiuksia on lisättävä erityisesti keskittymällä sen valmiuksiin panna yhteisön säännöstö täytäntöön. Sen taloudellista riippumattomuutta on parannettava.- Täysin avoimia televiestintämarkkinoita valmisteltaessa on laadittava muun muassa vakiintuneita operaattoreita koskeva entistä kaupallisempi lähestymistapa.- On huolehdittava siitä, että yhteisön uusi säännöstö on saatettu osaksi kansallista lainsäädäntöä ja pantu täytäntöön unioniin liittymiseen mennessä. Sääntelyviranomaisen valmiuksia hoitaa uusia vastuualueita on vahvistettava.- Postipalvelujen sääntelykehystä on vahvistettava. Uutta lainsäädäntöä on annettava ja pantava täytäntöön täydellisen yhdenmukaisuuden saavuttamiseksi yhteisön säännöstön kanssa (mukaan luettuna uusi toinen direktiivi, erityisesti taloudellisesti elinkelpoisten ja riittävän tasokkaiden yleispalvelujen tarjoamisen varmistamiseksi). On jatkettava toimia asianmukaisen lupa- ja valtuutusjärjestelmien käyttöön ottamiseksi.- Selkeä postipalvelujen maksujärjestelmä on otettava käyttöön sen jälkeen, kun postimarkkinat on vapautettu vuoteen 2003 mennessä.Kulttuuri- ja audiovisuaalipolitiikka- Yleisradiotoiminnasta vastaavan kansallisen sääntelyelimen hallinnollisia valmiuksia on lujitettava.- On luotava edellytykset audiovisuaalipolitiikan uuden sääntelykehyksen ennakoitavalle, avoimelle ja toimivalle täytäntöönpanolle.Aluepolitiikka ja rakennepoliittisten välineiden yhteensovittaminen- Bulgarian valmistautumista liittymään rakennerahastoihin ja koheesiorahastoon koskevan kansallisen strategian täytäntöönpanoa on jatkettava. Tätä neuvottelulukua koskevan yhteisön säännöstön täytäntöönpanon edellyttämän puitelainsäädännön antamista on jatkettava.- On otettava käyttöön järjestelyjä, joilla varmistetaan ministeriöiden välinen koordinaatio, ja määritellään rakennerahastoihin ja koheesiorahastoon liittyvien toimien valmistelusta ja täytäntöönpanosta vastuussa olevien laitosten tehtävät kansallisella ja alueellisella tasolla.- On annettava säädöksiä, joilla varmistetaan rakennerahastoista ja koheesiorahastosta rahoitettujen toimien yhdenmukaisuus yhteisön politiikkojen kanssa, julkisia hankintoja koskevia säädöksiä, kilpailusäännöt mukaan luettuna, ympäristönsuojelusäädöksiä, syrjinnän vastaisia säädöksiä sekä säädöksiä miesten ja naisten yhtäläisten mahdollisuuksien edistämiseksi.- On otettava käyttöön lainsäädäntökehys, joka mahdollistaa talousarvion monivuotisen suunnittelun, kansallisen yhteisrahoituksen ulottamiseksi rakenne- ja koheesiorahastoihin liittyvään tukeen ja riittävän joustavuuden takaamiseksi rahoituksen tarkistamisessa.- Hallinto- tai maksajavirastoiksi nimettyjen tai nimettävien ministeriöiden yksiköiden hallinnolliset valmiudet on saatettava tasolle, jolla rakennerahaston tuet voidaan panna täytäntöön tehokkaasti ja moitteettomasti (kun kyse on henkilöstön hankinnasta, tehtävänkuvauksista ja koulutuksesta).- On lisättävä ponnistuksia kansallisen kehityssuunnitelman laadun parantamiseksi. Bulgarian on lujitettava huomattavasti strategisia ja toimintavalmiuksiaan kansallisen kehityssuunnitelman parantamiseksi ja täytäntöön panemiseksi, jotta siitä tulisi kattava kansallinen suunnitteluväline (kehityssuunnitelman yhdentäminen kansalliseen poliittiseen ja talousarviojärjestelmään).- On kehitettävä valmiuksia keskustella kehitystä koskevista ensisijaisista tavoitteista ja hankkeista, joiden rahoituksesta vastaavat eri rakennerahastot, EAKR, ESR ja EMOTR, sekä laatia ja valita niitä sekä kansallisella että alueellisella tasolla.- Valmistelut laajennetun hajautetun täytäntöönpanojärjestelmän (EDIS) käyttöön ottamiseksi on saatettava päätökseen.- On pyrittävä varmistamaan yhdenmukaisuus rakennerahastojen valvontaa ja arviointia koskevien yhteisön säännöstön vaatimusten kanssa erityisesti, kun kyse on ennakkoarvioinnista ja merkityksellisten tilastotietojen ja indikaattoreiden kokoamisesta.- Varainhoidon valvontaa ja tilintarkastusta koskeva yleinen oikeudellinen ja institutionaalinen kehys on otettava käytäntöön.- On luotava soveltuvat järjestelmät ja menettelyt varainhoidolle ja sen valvonnalle erityisesti, kun kyse on hallinto- ja maksajavirastojen rakenteista, jotta rakennerahastoasetuksissa säädetyt erityisvaatimukset täyttyisivät. Erityistä huomiota on kiinnitettävä siihen, että toiminnot erotetaan asianmukaisella tavalla täytäntöönpanovaiheessa.Ympäristö- Ympäristöalan tilanteen yleisarvio, yhteisön säännöstön omaksumista koskeva arvio mukaan luettuna, on saatettava ajan tasalle, jotta korjattavat puutteet voidaan määritellä.- Yhteisön säännöstön saattamista osaksi kansallista lainsäädäntöä, mukaan lukien sen soveltaminen, on jatkettava korostaen erityisesti ympäristövaikutusten arviointia, tietojensaantia, jätehuoltoa, teollisperäistä saastumista, riskienhallintaa, luonnonsuojelua, kemikaaleja, geneettisesti muunnettuja organismeja, ydinturvallisuutta ja säteilysuojaa. On varmistettava kaikkien sidosryhmien (muiden ministeriöiden, talouden toimijoiden ja valtiosta riippumattomien järjestöjen) täysimääräinen kuuleminen.- On kehitettävä täytäntöönpanosuunnitelmia yhdessä rahoitusstrategioiden kanssa, jotta voidaan hahmotella keskipitkän ja pitkän aikavälin täydellisen täytäntöönpanon takaamiseksi tarvittavat toimet. Näissä suunnitelmissa olisi huomioitava kaikki käytettävissä olevat resurssit ja institutionaalinen koulutus. Lisäksi olisi kehitettävä tehokasta täytäntöönpanoa valvovia menetelmiä kiinnittäen erityistä huomiota ilman laatuun, jätehuoltoon, veden laatuun, teollisperäiseen saastumiseen ja riskienhallintaan. On keskityttävä rahoitusresurssien suunnittelemiseen, määrittelemiseen ja saatavuuteen ottaen huomioon, että yhteisön säännöstön täytäntöönpanon varmistaminen edellyttää merkittäviä investointeja. On varmistettava sidosryhmien osallistuminen soveltamisen suunnitteluvaiheessa.- Yhteisön säännöstön täytäntöönpanoa on jatkettava painottaen erityisesti tiedonsaantia, ilman laatua, jätehuoltoa, veden laatua, luonnonsuojelua, teollisperäistä saastumista, riskienhallintaa sekä säteilysuojaa. On varmistettava, että yhteisön ympäristösäännöstö ja erityisesti ympäristövaikutusten arviointia koskeva direktiivi pannaan täytäntöön asianmukaisesti suurten infrastruktuurihankkeiden valmisteluvaiheessa.- Yhteisön säännöstön täysimääräisen voimaan saattamisen, täytäntöönpanon ja valvonnan edellyttämät hallinnolliset rakenteet on varmistettava ja niitä on lujitettava erityisesti vahvistamalla alueellisia, kunnallisia ja muita paikallisia julkisia valvontaviranomaisia ja keskittyen veden laatuun, teollisuusperäiseen saastumiseen, riskienhallintaan ja jätehuoltoon. Ministeriön ja muiden julkisten laitosten henkilöstömäärää on lisättävä. On huolehdittava riittävästä koulutuksesta ja henkilöstön kehityssuunnitelmista.- On jatkettava ympäristönsuojeluvaatimusten huomioon ottamista kaikkien muiden alakohtaisten politiikkojen määrittelyssä ja täytäntöönpanossa kestävän kehityksen edistämiseksi myös energia-alalla. Ministeriöiden välistä koordinaatiota on parannettava ympäristökysymyksissä.Kuluttajansuoja ja terveyden suojelu- Lainsäädäntöä on yhdenmukaistettava erityisesti, kun kyse on kulutustavaroiden kaupasta ja siihen liittyvistä takuista, kuluttajien etujen suojaksi asetetuista kielloista, aikaosuuksista (viikko-osakkeista), kulutusluotoista, etäsopimuksista, vertailevasta mainonnasta, yleisestä tuoteturvallisuudesta ja tuotevastuusta.- Lainsäädännön tehokas täytäntöönpano on varmistettava erityisesti tehokkaan markkinavalvontajärjestelmän avulla.- Kuluttajajärjestöjen valmiuksia toimia aktiivisesti kuluttajansuoja-alalla on edistettävä.- Kuluttaja-asiat on huomioitava entistä paremmin muilla politiikan aloilla.Yhteistyö oikeus- ja sisäasioissa- On annettava ja pantava täytäntöön uusi rajaturvallisuuslaki sekä laadittava ja toteutettava Bulgarian kaikilla rajoilla sovellettava yhtenäinen rajavalvontastrategia. Erityistä huomiota olisi kiinnitettävä rajojen infrastruktuurin ja välineistön asteittaiseen nykyaikaistamiseen, ammattitaitoisten rajavartijoiden ja tullivirkailijoiden tarpeelliseen kouluttamiseen etenkin, kun kyse on riskianalyysimenetelmistä, tiedustelutoiminnan lujittamisesta sekä viranomaisten välisestä koordinaatiosta ja käytännön yhteistyöstä. Yhtenäinen merivartiojärjestelmä on kehitettävä.- Schengenin sopimusta koskevan toimintasuunnitelman täytäntöön panoa on jatkettava ja suunnitelma on saatettava säännöllisesti ajan tasalle. On valmistauduttava osallistumaan täysimääräisesti SIS II -tietojärjestelmään kehittämällä kansallisia tietokantoja ja rekistereitä.- Käytäntöjen yhdenmukaistamista on jatkettava vastaamaan EU:n positiivisia ja negatiivisia viisumiluetteloja. Viisumiviranomaisen hallinnollisia valmiuksia on lisättävä ja kaikki diplomaattiset ja konsuliedustustot on varustettava teknisillä laitteilla, joilla voidaan todeta väärennetyt asiakirjat.- Turvapaikka- ja pakolaislaki on saatettava täysin yhdenmukaiseksi yhteisön säännöstön kanssa erityisesti, kun kyse on lain 13 ja 16 pykälästä. Turvapaikanhakijoiden ja pakolaisten vastaanottokeskusten valmiuksia on parannettava. Pakolaisviraston hallinnollisia valmiuksia on parannettava. Tutkintamenettelyjä on nopeutettava, edellytyksiä pakolaisten kotoutumiselle parannettava ja on huolehdittava perusrakenteista, joilla varmistetaan Eurodac- ja Dublin II -asetusten täysimääräinen täytäntöönpano.- On jatkettava ponnistuksia Bulgariasta ja sen kautta tapahtuvan laittoman maahanmuuton tehokkaaksi torjumiseksi kiinnittäen erityisesti huomiota rikollisjärjestöihin, joiden avulla (erityisesti naisten ja lasten) laiton tulo EU:n jäsenvaltioon on mahdollista. On huolehdittava avusta ihmiskaupan uhreille. On annettava uutta, yhteisön säännösten mukaista maahanmuuttolainsäädäntöä. Kansallinen koordinaatioelin on perustettava.- Korruption torjumista lainvalvontaelimissä on tehostettava i) vahvistamalla eettiset säännöt tuomareille ja panemalla ne täytäntöön, ii) laatimalla korruptiontorjuntaohjelma sekä eettiset säännöt sisäasiainministeriölle ja erityisesti liikenne- ja rajapoliisille ja iii) antamalla erityiskoulutusta ja välineistöä kuten tietojärjestelmiä suoraan korruption torjunnassa toimiville virkamiehille.- Bulgarian lainsäädännön yhdenmukaistamista yhteisön säännöstön kanssa on jatkettava Euroopan yhteisöjen taloudellisten etujen rikosoikeudellisen suojan alalla (taloudellisten etujen suojaamisesta tehty yleissopimus ja sen pöytäkirjat). On varmistettava, ettei julkisen varainhoidon sisäisen tarkastuksen viraston ja sisäasiainministeriön yhteyteen perustettavan petostentorjuntayksikön toiminnoissa ole päällekkäisyyksiä.- On huolehdittava lainsäädännön yhdenmukaistamisesta euron rikosoikeudellista suojaa väärentämistä vastaan koskevan yhteisön säännöstön kanssa.- On hyväksyttävä ja pantava täytäntöön rikostentorjuntastrategia kiinnittäen erityistä huomiota sellaisiin rajat ylittävän järjestäytyneen rikollisuuden eri muotoihin kuten huume- ja ihmiskauppaan sekä lainvalvontaviranomaisten väliseen koordinointiin ja käytännön yhteistyöhön.- On laadittava toimintasuunnitelma kansallisen huumeidentorjuntastrategian, sen realistinen talousarvio mukaan luettuna, täytäntöön panemiseksi. Kansallisen huumeidentorjuntaneuvoston hallinnollisia ja koordinointivalmiuksia on vahvistettava. i) Kansallinen yhteyspiste on perustettava. ii) Huumetietojärjestelmän kehittämistä on jatkettava. iii) Tarvittava oikeudellinen kehys on otettava käyttöön kansalliselle huumetietoyksikölle. iv) Yhteistyötä EU:n jäsenvaltioiden kanssa on lisättävä sijoittamalla niihin ja muihin strategisiin maihin yhteyshenkilöitä huumekaupan torjumiseksi.- Rahoitustarkastusviraston valmiuksia valvoa voimassa olevan lainsäädännön soveltamista ja sen yhteistyötä muiden rahanpesun torjunnan alalla aktiivisesti toimivien lainvalvontaviranomaisten kanssa on parannettava.- On ryhdyttävä jatkotoimenpiteisiin yksityisoikeuden alan oikeudellista yhteistyötä, erityisesti vastavuoroista tunnustamista ja tuomioistuinten päätösten täytäntöönpanon valvontaa, koskevien yhteisön asiakirjojen täytäntöön panemiseksi.- On muutettava lainsäädäntöä keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liittymiseksi ja sen täytäntöön panemiseksi jäsenyyden toteuduttua ja on toteutettava tarvittavat toimet vastavuoroisen tunnustamisen periaatetta soveltavan säädöksen sekä omaisuuden ja todistusaineiston jäädyttämistä koskevien säädösten täytäntöön panemiseksi täysimääräisesti jäsenyyden toteuduttua.Tulliliitto(4)- Lainsäädännön yhdenmukaistamista yhteisön tullisäännöstön kanssa on jatkettava.- Tullilainsäädännön muuttamista on jatkettava muun muassa yhdenmukaistamalla vapaa-alueita koskevaa lainsäädäntöä ja antamalla tullisuspensioita ja tariffikiintiöitä koskevia säännöksiä.- On huolehdittava edellytyksistä Taricin (Euroopan yhteisöjen yhtenäistetty tariffi) käyttöön ottamiseksi ja teollis- ja tekijänoikeuksien suojaa koskevat Taric-toimenpiteet on saatettava osaksi kansallista lainsäädäntöä.- Lainsäädäntö on yhdenmukaistettava täysin kulttuuriesineiden valvontaa koskevan yhteisön säännöstön kanssa.- Tulliviranomaisten toiminta- ja hallinnollisia valmiuksia, varsinkin tietotekniikkaan ja henkilöstöpolitiikkaan liittyviä valmiuksia, on lujitettava.- Henkilöstöhallintoa, tullihenkilöstön pysyvyyttä, ammattitaitoista toimintaa ja hallintotaitoja on parannettava sekä yhä useammalle tullitarkastajalle on annettava virka-asema.- On laadittava ja toteutettava Bulgarian kauttakulun hallinnointijärjestelmän ensimmäinen vaihe NCTS-järjestelmän (uusi tietokoneavusteinen passitusjärjestelmä) kansallisena osana. On jatkettava valmisteluja turvallisen CCN/CSI-järjestelmän (yhteinen tietoliikenneverkko / yhteinen järjestelmien rajapinta -järjestelmä) käyttöön ottamiseksi.- Tullilaboratorioiden valmiuksia sekä tulliselvityspisteiden infrastruktuuria ja välineistöä on parannettava.- Riskianalyysimenetelmien ja jälkitarkastusten käyttöä on lisättävä.- Yhteistyötä naapuri- ja muiden maiden tulliviranomaisten kanssa on lisättävä.- Rajatoimintojen järkiperäistämisstrategia on toteutettava.- On valmistauduttava toteuttamaan jäseneksi liityttäessä tullitoimenpiteitä ja -säännöksiä, joita ei ole määrä ottaa käyttöön ennen jäsenyyden toteutumista.Ulkosuhteet- On toteutettava analyysi kaikista kansainvälisistä yleis- ja muista sopimuksista sen varmistamiseksi, että yhteisön säännöstön kanssa ristiriidassa olevat sopimuksista sanoudutaan irti tai niistä neuvotellaan uudelleen riittävän ajoissa.Varainhoidon valvonta- Julkisen varainhoidon sisäistä tarkastusta koskevan lain täysimittaisesta täytäntöönpanosta on huolehdittava ja on tehtävä lisämuutoksia julkisen varainhoidon sisäisestä valvonnasta vastaavan viraston strategia-asiakirjan ja toimintasuunnitelman täytäntöön panemiseksi.- Sisäiset tarkastajat on siirrettävä kunkin ministeriön organisaatioon.- Uusia julkisen varainhoidon sisäisen tarkastuksen käsikirjoja ja kirjausketjuja on laadittava.- Julkisen varainhoidon sisäisestä valvonnasta vastaavien laitosten hallinnollisia valmiuksia on parannettava.- On vahvistettava pätevyysvaatimukset julkisen varainhoidon sisäisestä valvonnasta vastaavan viraston johtoa varten ja varmistettava sen toiminnallinen riippumattomuus annettujen sitoumusten mukaisesti.- Ulkoista tarkastusta, etenkin järjestelmä- ja tulostarkastusta on parannettava ja koulutusta tehostettava.- Kansallisen valtuuttavan viranomaisen varainhoitoa ja varainhoidon valvontaa koskevat säännöt on vahvistettava ja pantava täytäntöön.- EU:n varojen ja ohjelmien tilintarkastusvaatimukset, eettiset säännöt ja muutetut yleiset vaatimukset on vahvistettava ja pantava täytäntöön.- Tilintarkastuskäsikirjan laatiminen on saatettava päätökseen.- Kansallisen rahaston, rahoituksesta ja sopimuksista vastaavan keskusyksikön ja muiden sellaisten täytäntöönpanoelinten vahvistamista on jatkettava, jotka huolehtivat liittymistä edeltävistä varoista ja valmistelevat näin samalla Phare-ohjelman ja Ispa-välineen täytäntöönpanon laajennettua hajauttamista.- Phare- ja Sapard-ohjelmiin sekä Ispa-välineeseen liittyvien väärinkäytösten seuraamussäännösten asianmukainen täytäntöönpano on varmistettava.- On perustettava tehokkaasti toimiva, riippumaton petostentorjunnan koordinointivirasto, joka vastaa kaikkien Euroopan yhteisöjen taloudellisten etujen suojeluun liittyvien oikeudellisten, hallinnollisten ja toiminnallisten tehtävien koordinoinnista.- Edellä mainitun viraston on harjoitettava tehokasta yhteistyötä OLAFin kanssa.- On toteutettava tarvittavat toimet euron suojelua väärentämistä vastaan koskevan yhteisön säännöstön täytäntöönpanoon valmistautumiseksi.Varainhoito- ja talousarviosäännökset(5)- Yhteen tiliin perustuvan valtionkassajärjestelmän, varainhoidon tietojärjestelmän ja talousarviomaksujen sähköisen suoritusjärjestelmän kehittämistä on jatkettava ja lisäksi on jatkettava valtion vuosittaisen talousarvion laadintamenettelyn parantamista.- Valtionkassajärjestelmä on pantava täytäntöön.- Varainhoidon tietojärjestelmä on perustettava.- Tililuettelon käyttömääräyksiä ja -ohjeita on laadittava.- Pankkitilijärjestelmää on parannettava.- Sellaisen omista varoista vastaavan koordinointiyksikön kehittämistä on jatkettava, jolla on riittävä henkilöstö ja riittävät valmiudet.- Talousarviomenettelyn periaatteet ja säännöt on pyrittävä yhdenmukaistamaan yhteisössä yleisesti sovellettavien normien kanssa.- BKTL-aineisto on pidettävä yhdenmukaisena yhteisön lainsäädännön kanssa.- On toteutettava toimia talousarvion ulkopuolisten rahastojen lukumäärän vähentämiseksi.- Monivuotiseen budjetointiin on kiinnitettävä erityistä huomiota.- Makrotaloudellisten ennusteiden kehittämistä on jatkettava.- Toimivia hankkeiden ja ohjelmien arviointi- ja seurantamenettelyjä on kehitettävä.- Kansantalouden tilinpidon tilastot on yhdenmukaistettava entistä paremmin EKT-1995:n normien kanssa sekä on pyrittävä niiden täydelliseen kattavuuteen.- On luotava tekniset ja hallinnolliset valmiudet, joita tarvitaan omien varojen operatiiviseen hallintaan sekä kaikkien tulevien yhteisön omien varojen keräämiseksi ja toimittamiseksi ajoissa yhteisön talousarvioon. On huolehdittava siitä, että perinteisten omien varojen tilit ovat käytössä jäsenyyden toteutuessa.- On valmistauduttava jäsenyyden toteutuessa yhteisön omien varojen keräämisestä ja valvonnasta sekä yhteisen maatalouspolitiikan eri osa-alueiden (vientitukien valvonta) hallinnoinnista annettujen sitoumusten täytäntöönpanoon.- On ryhdyttävä toimiin sokerimaksuihin liittyvistä järjestelykysymyksistä ja hallinnollisista valmiuksista huolehtimiseksi.- Pyrkimyksiä tulli- ja arvonlisäveropetosten torjunnassa käytettävien tehokkaiden välineiden käyttöön ottamiseksi on lisättävä.5. OHJELMASUUNNITTELU- Vuosina 2000-2006 Bulgarialle myönnettävä rahoitustuki käsittää Phare-toimien lisäksi liittymistä valmistelevan Sapard-ohjelman avulla annettavan maatalouden ja maaseudun kehittämisen liittymistä valmistelevien toimenpiteiden tuen (neuvoston asetus (EY) N:o 1268/1999, EYVL L 161, 26.6.1999, s. 87). Lisäksi Ispa-rakennevälineestä annetaan ympäristön ja liikenteen alojen infrastruktuurihankkeiden tukea (neuvoston asetus (EY) N:o 1267/1999, EYVL L 161, 26.6.1999, s. 73). Ispa-tuessa asetetaan liittymistä edeltävänä aikana etusijalle koheesiorahaston kaltaiset toimenpiteet. Näiden kansallisten rahoitusosuuksien turvin Bulgaria voi myös rahoittaa osittain osallistumisensa yhteisön ohjelmiin kuten tutkimuksen ja teknologisen kehittämisen puiteohjelmiin sekä yleissivistävää koulutusta ja yritystoimintaa koskeviin ohjelmiin. Bulgaria voi kyseisenä ajanjaksona saada huomattavia määriä yhteisön rahoitustukea ydinvoimaloiden purkamista ja ydinturvallisuutta varten. Bulgaria voi lisäksi saada rahoitusta suoraan yhteisön säännöstöön liittyvistä monikansallisista ja horisontaalisista ohjelmista. Ehdokasvaltioiden osallistumista yhteisrahoitukseen edellytetään järjestelmällisesti kaikissa investointihankkeissa. Komissio on vuodesta 1998 toiminut yhteistyössä Euroopan investointipankin (EIP) ja kansainvälisten rahoituslaitosten, erityisesti Euroopan jälleenrakennus- ja kehityspankin (EBRD) ja Maailmanpankin kanssa liittymistä valmisteleviin ensisijaisiin tavoitteisiin liittyvien hankkeiden yhteisrahoituksen helpottamiseksi.6. EHDOLLISUUS- Kolmen liittymistä valmistelevan välineen - Phare- ja Sapard-ohjelmien sekä Ispa-välineen - kautta hankkeiden rahoittamiseen myönnettävän yhteisön tuen edellytyksenä on, että Bulgaria noudattaa Eurooppa-sopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy ennen kaikkea tämän tarkistetun liittymiskumppanuuden erityisten ensisijaisten tavoitteiden täytäntöönpanossa samoin kuin kolmen liittymistä valmistelevan välineen yhteensovitetussa käytössä. Näiden yleisten edellytysten noudattamatta jättäminen saattaa johtaa neuvoston päätöksen tekemiseen rahoitusavun keskeyttämisestä asetuksen (EY) N:o 622/98 4 artiklan mukaisesti.7. SEURANTA- Liittymiskumppanuuden ja etenemissuunnitelman täytäntöönpanoa valvotaan Eurooppa-sopimuksen yhteydessä. Kuten Luxemburgin Eurooppa-neuvosto korosti, on tärkeää, että Eurooppa-sopimuksen elimet toimivat edelleen kehyksenä, jossa yhteisön säännöstön käyttöönottoa ja täytäntöönpanoa voidaan tarkastella. Eurooppa-sopimuksen alakomiteat tarjoavat mahdollisuuden tarkastella liittymiskumppanuuden ensisijaisten tavoitteiden saavuttamista sekä lainsäädännön lähentämisessä, täytäntöönpanossa että noudattamisen valvonnassa tapahtuvaa edistymistä. Assosiaatiokomitea käsittelee liittymiskumppanuuden ensisijaisiin tavoitteisiin liittyvää yleistä kehitystä, edistymistä ja ongelmia sekä alakomiteoiden sen käsiteltäviksi toimittamia erityisiä kysymyksiä.Phare-ohjelman hallintokomitea huolehtii siitä, että kaikkien kolmen liittymistä valmistelevan välineen - Phare- ja Sapard-ohjelmien sekä Ispa-välineen - yhteydessä tehdyt rahoituspäätökset ovat yhteensopivia sekä keskenään että liittymiskumppanuuksien kanssa, kuten yhteensovittamista koskevassa asetuksessa (neuvoston asetus (EY) N:o 1266/1999, EYVL L 161, 26.6.1999, s. 68) säädetään. Liittymiskumppanuutta muutetaan tarvittaessa jatkossakin asetuksen (EY) N:o 622/98 2 artiklan mukaisesti.(1) Neuvoston päätös 2002/83/EY, tehty 28 päivänä tammikuuta 2002, Bulgarian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä (EYVL L 44, 14.2.2002, s. 1).(2) Esittämisjärjestyksessä noudatetaan vuoden 2002 määräaikaiskertomuksessa ja etenemissuunnitelmassa noudatettua järjestystä.(3) Ks. myös työllisyyttä ja sosiaalipolitiikkaa koskeva luku.(4) Katso myös luku Varainhoito- ja talousarviosäännökset, kun kyse on omien varojen keräämisestä.(5) Tietyt 29 neuvottelulukua koskevissa neuvotteluissa sovitut toimet ovat päällekkäisiä muihin neuvottelulukuihin sisältyvien toimien kanssa, mistä syystä niitä ei mainita.


Avis juridique important

|

32001D0923

2001/923/EY: Neuvoston päätös, tehty 17 päivänä joulukuuta 2001, tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles-ohjelma)

Virallinen lehti nro L 339 , 21/12/2001 s. 0050 - 0054

Neuvoston päätös,tehty 17 päivänä joulukuuta 2001,tietojenvaihtoa, avunantoa ja koulutusta koskevan toimintaohjelman perustamisesta euron suojaamiseksi rahanväärennykseltä (Perikles-ohjelma)(2001/923/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 123 artiklan 4 kohdan kolmannen virkkeen,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon Euroopan keskuspankin lausunnon(3),sekä katsoo seuraavaa:(1) Perustamissopimuksessa määrätään, että yhteisön vastuulla on toteuttaa toimenpiteet, jotka ovat tarpeen euron ottamiseksi nopeasti käyttöön yhtenäisvaluuttana.(2) Toimenpiteistä eurosetelien ja -metallirahojen oikeudellisen aseman turvaamiseksi 7 päivänä heinäkuuta 1998 annetussa Euroopan keskuspankin (EKP) suosituksessa(4) pyydettiin komissiota toteuttamaan yhteistyötä eurosetelien ja -metallirahojen väärentämisen torjunnassa ja ehdotettiin, että neuvosto, komissio ja jäsenvaltiot tarkastelisivat mahdollisuuksia toteuttaa kaikki ajateltavissa olevat toimenpiteet rahanväärennyksen torjunnan tehostamiseksi.(3) Euron suojelusta 22 päivänä heinäkuuta 1998 neuvostolle, Euroopan parlamentille ja Euroopan keskuspankille annetussa komission tiedonannossa komissio ilmoitti tutkivansa mahdollisuutta aloittaa kaikille rahanväärennyksen ehkäisemis-, havaitsemis- ja torjuntajärjestelmästä vastuussa oleville toimijoille osoitettu toiminta, jonka avulla voitaisiin määritellä tulevan ohjelmatyön suuntaviivat.(4) Neuvosto antoi 28 päivänä kesäkuuta 2001 euron väärentämisen torjunnan edellyttämistä toimenpiteistä asetuksen (EY) N:o 1338/2001(5), jossa käsitellään tietojenvaihtoa, yhteistyötä ja keskinäistä avunantoa, myös euron suojelun ulkoisten näkökohtien osalta, sekä luottolaitosten velvoitetta poistaa liikkeestä vääriksi tietämänsä tai epäilemänsä rahat ja jonka tavoitteena on luoda yleiset yhteistyöpuitteet sovellettavaksi ennen eurosetelien ja -metallirahojen käyttöönottoa vuonna 2002, sekä asetuksen (EY) N:o 1339/2001 euron väärentämisen torjunnan edellyttämistä toimenpiteistä annetun asetuksen (EY) N:o 1338/2001 vaikutusten laajentamisesta koskemaan niitä jäsenvaltioita, jotka eivät ole ottaneet euroa yhtenäisvaluutaksi(6).(5) Käydyt neuvottelut ja saadut kokemukset osoittavat, että kansallisen tason toimiin verrattuna on hyödyllistä toteuttaa pitkäaikainen, täydentävä ja monialainen erityisohjelma yhteisön tasolla. Näin ollen edellä mainittuja asetuksia on syytä täydentää hyväksymällä toimintaohjelma, jolla pyritään valistamaan henkilöitä, joita euron suojaaminen rahanväärennykseltä koskee, toteuttamalla muun muassa tietojenvaihtoon ja henkilövaihtoon liittyviä toimenpiteitä sekä teknisiä, tieteellisiä ja koulutuksellisia tukitoimia. Ohjelma tukee ja täydentää jäsenvaltioiden toimia perustamissopimuksen 5 artiklassa määrättyä toissijaisuusperiaatetta noudattaen.(6) On syytä varmistaa, että tämä yhteisön toimintaohjelma, joka erityisesti koskee euron suojaamista rahanväärennykseltä, on yhdenmukainen muiden nykyisten tai tulevien ohjelmien ja toimien kanssa ja täydentää niitä.(7) Tämän ohjelman soveltamiseksi komissio kuulee asetuksen (EY) 1338/2001 mukaisessa neuvoa-antavassa komiteassa kaikkien euron suojaamistarpeiden arvioinnista pääasiallisesti vastuussa olevien toimijoiden edustajia (erityisesti jäsenvaltioiden nimeämiä toimivaltaisia kansallisia viranomaisia, Euroopan keskuspankkia ja Europolia) varsinkin vaihdon, avunannon ja koulutuksen alalla, sanotun kuitenkaan vaikuttamatta euron rahanväärennykseltä suojaamista koskeviin Euroopan keskuspankin tehtäviin.(8) On tärkeää, että yhteisö suosii yhteistyötä kolmansien maiden kanssa euron suojaamiseksi rahanväärennykseltä.(9) Tähän päätökseen sisältyy talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(7) 34 kohdan mukainen rahoitusohje ohjelman koko keston ajaksi, tämän kuitenkaan vaikuttamatta perustamissopimuksessa määriteltyyn budjettivallan käyttäjän toimivaltaan.(10) Tämä päätös ei rajoita Euroopan unionista tehtyyn sopimukseen perustuvia aloitteita rikosoikeudellisia näkökohtia koskevien ohjelmien perustamiseksi,ON PÄÄTTÄNYT SEURAAVAA:1 artiklaOhjelman perustaminen1. Tällä päätöksellä perustetaan yhteisön toimintaohjelma tukemaan ja täydentämään toimia, joihin jäsenvaltiot ovat ryhtyneet ja joita toteutetaan nykyisten tai tulevien ohjelmien puitteissa euron suojaamiseksi rahanväärennykseltä.2. Tätä toimintaohjelmaa kutsutaan Perikles-ohjelmaksi. Se pannaan täytäntöön 1 päivän tammikuuta 2002 ja 31 päivän joulukuuta 2005 välisenä aikana.3. Ohjelma pannaan täytäntöön ja arvioidaan 5-13 artiklan mukaisesti.2 artiklaOhjelman tavoitteet1. Yhteisön toimintaohjelman tarkoituksena on suojata euroa rahanväärennykseltä 3 artiklassa säädetyin toimenpitein. Ohjelmassa otetaan huomioon monikansalliset ja monialaiset näkökohdat. Sillä pyritään yhdenmukaistamaan toimien sisältöä, jotta varmistettaisiin parhaisiin toimintatapoihin perustuva yhtäläinen suojataso kunkin jäsenvaltion perinteiden mukaisesti.2. Sen tavoitteena on erityisesti:a) lisätä asianomaisten henkilöiden tietämystä uuden valuutan merkityksestä yhteisölle (myös varantovaluuttana ja kansainvälisenä maksuvälineenä),b) edistää keskinäisen luottamuksen ja yhteisymmärryksen luomista asianomaisten organisaatioiden ja henkilöstön välillä, muun muassa toimintamenetelmien ja ongelmien osalta asianmukaisilla eri toimenpiteillä, kuten harjoittelujaksoilla, erityisillä työryhmillä tai luennoitsijoiden osallistumisella kansallisiin koulutustilaisuuksiin sekä henkilövaihdolla,c) lähentää korkeatasoista kouluttajien koulutusta kansallisia toimintastrategioita noudattaen,d) tiedottaa suurelle yleisölle erityisesti yhteisön ja kansainvälisestä asiaa koskevasta lainsäädännöstä ja välineistä.3 artiklaToimenpiteiden sisältö1. Koulutuksen ja operatiivisen tuen sisältö laaditaan monialaisen ja monikansallisen lähestymistavan pohjalta, ja siinä otetaan huomioon turvallisuusnäkökohtien lisäksi muun muassa strategisten ja teknisten tietojen vaihtoon liittyvät näkökohdat sekä tekninen ja tieteellinen apu.2. Tietojenvaihdon toteuttaminen yhteisön tasolla koskee erityisesti valvonta- ja analyysimenetelmiä, jotta voitaisiin arvioida seuraavia seikkoja:a) rahanväärennyksen taloudelliset vaikutukset,b) tietokantojen toiminta,c) tietokonesovellusten käyttäminen väärän rahan paljastamisvälineissä,d) tutkinta- ja tiedustelumenetelmät,e) tieteellinen apu (varsinkin tieteelliset tietokannat ja teknologian/uutuuksien seuranta),f) pikahälytysjärjestelmien toiminta,g) pikahälytysjärjestelmiin liittyvät kysymykset kuten tiedottamisvelvollisuuden laajuus,h) henkilötietojen suojaaminen,i) yhteistyönäkökohdat,j) euron suojaaminen Euroopan unionin ulkopuolella,k) tutkimustoiminta,l) operatiivisen erikoisosaamisen hankkiminen.Tietojenvaihto voidaan toteuttaa erilaisina toimenpiteinä kuten työkokousten, tapaamisten ja seminaarien järjestämisenä ja tavoitteellisena harjoittelu- ja henkilövaihtopolitiikkana.3. Teknistä, tieteellistä ja operatiivista apua annetaan erityisesti seuraavissa asioissa:a) toimenpiteet, joiden avulla yhteisön tasolla kehitetään opetusvälineitä (Euroopan unionin säädöskokoelma, tiedote, käsikirjat, sanastot ja sanaluettelot, erityisesti tieteellistä apua ja teknologian seurantaa koskevat tietopankit) tai tietoteknisiä apuvälineitä (kuten ohjelmistot),b) monialaisesti ja monikansallisesti suuntautuneiden tutkimusten toteuttaminen,c) yhteisön tasolla toteutettavan väärän rahan paljastamistoiminnan tukena käytettävien teknisten työvälineiden ja menetelmien kehittäminen.4 artiklaToimien ja yhteistyön kohderyhmät1. Toimien kohderyhminä ovat erityisesti:a) rahanväärennyksen paljastamiseen ja torjuntaan osallistuvat toimivaltaiset yksiköt (erityisesti poliisilaitos ja veroviranomaiset niiden kansallisten tehtävien mukaisesti),b) tiedustelupalvelun henkilöstö,c) kansallisten keskuspankkien, rahapajojen ja muiden rahoituksen välittäjien edustajat (erityisesti rahoituslaitosten vastuualueiden osalta),d) liikepankkien edustajat (erityisesti rahoituslaitosten vastuualueiden osalta),e) alaan erikoistuneet tuomarit ja lakimiehet,f) muut tahot tai ammattiryhmät, joita asia koskee (kuten keskuskauppakamarit tai muut ryhmittymät, jotka ovat yhteydessä pieniin ja keskisuuriin yrityksiin, liikkeenharjoittajiin ja kuljetusalan työntekijöihin).2. Komission antaman panoksen lisäksi seuraavia tahoja pyydetään osallistumaan erikoisosaamisellaan yhteisön toimintaohjelman tavoitteiden toteuttamiseen:a) kansalliset keskuspankit ja EKP, muun muassa väärennösten seurantajärjestelmän (CSM) osalta,b) kansalliset setelien tutkimuskeskukset ja metallirahojen tutkimuskeskukset,c) Euroopan teknis-tieteellinen eurometallirahaväärennösten analysointi- ja luokittelukeskus ja kansalliset rahapajat,d) Europol ja Interpol,e) väärän rahan valmistamisen vastustamisesta 20 päivänä huhtikuuta 1929 Genevessä allekirjoitetun kansainvälisen yleissopimuksen(8) 12 artiklassa tarkoitetut rahanväärennyksen estämisestä vastaavat kansalliset keskustoimistot sekä muut rahanväärennyksen ehkäisyyn, paljastamiseen ja torjuntaan erikoistuneet yksiköt,f) erikoisalojen edustajat, esimerkiksi monistustekniikan ja aitouden tarkistamistekniikan ammattilaiset, painajat ja kaivertajat,g) muut asiantuntijayhteisöt, tarvittaessa myös kolmansista maista ja varsinkin jäsenyyttä hakeneista ehdokasmaista.5 artiklaJohdonmukaisuus ja täydentävyys1. Komissio ja jäsenvaltiot toteuttavat ja koordinoivat ohjelmaa tiiviissä yhteistyössä.Koordinoinnissa otetaan huomioon myös muut, erityisesti EKP:n ja Europolin toteuttamat toimet.2. Komissio valvoo, että tämä yhteisön toimintaohjelma, joka erityisesti koskee euron suojaamista rahanväärennykseltä, on johdonmukainen muiden nykyisten tai tulevien ohjelmien ja toimien kanssa ja täydentää niitä, erityisesti moitteettoman varainhoidon varmistamiseksi.6 artiklaRahoitusohjeRahoitusohje yhteisön toimintaohjelman toteuttamiseksi 1 artiklan 2 kohdassa tarkoitetulle ajanjaksolle on 4 miljoonaa euroa.Budjettivallan käyttäjä myöntää vuosittaiset määrärahat rahoitusnäkymien rajoissa.7 artiklaKansainvälinen yhteistyöOhjelmaan voivat eurosetelien ja -metallirahojen jakelujärjestelyistä, operatiivisista tarpeista sekä uhkien ja riskien arvioinnista riippuen osallistua assosioituneet jäsenyyttä hakeneet ehdokasmaat niiden edellytysten mukaisesti, jotka on vahvistettu kyseisten maiden kanssa tehdyissä tai tehtävissä assosiaatiosopimuksissa ja niihin liitetyissä yhteisön ohjelmiin osallistumista koskevissa lisäpöytäkirjoissa.Sikäli kuin yhteisön talousarviossa on käytettävissä määrärahoja, ohjelmaan voivat lisäksi osallistua tarvittaessa kolmannet maat niiden kanssa sovittavien edellytysten ja yksityiskohtaisten sääntöjen mukaisesti.8 artiklaTyökokouksia, tapaamisia ja seminaareja koskevat rahoitussäännökset1. Edellä 3 artiklan 2 kohdan toisessa alakohdassa mainittujen komission järjestämien työkokousten, tapaamisten ja seminaarien osalta:a) yhteisö korvaa:i) osallistuvan henkilöstön matka- ja oleskelukulut jossain toisessa jäsenvaltiossa sekä tilaisuuksien järjestämiseen liittyvät yleiskulut,ii) tilaisuuksiin liittyvän opetusmateriaalin julkaisu- ja käännöskulut;b) jäsenvaltiot korvaavat:i) henkilöstönsä perus- ja jatkokoulutusta koskevat kulut, erityisesti teknisen koulutuksen osalta,ii) tietyt logistiikkakulut, jotka liittyvät työkokousten, tapaamisten ja seminaarien järjestämiseen yhteisön rahoituksella ja jäsenvaltioiden alueella (kuten maan sisäiset kuljetukset, luentosalien ja/tai tulkkaustilojen tarjoaminen tilaisuuden käyttöön).2. Kun 3 artiklan 2 kohdan toisessa alakohdassa mainittuja työkokouksia, tapaamisia ja seminaareja järjestetään yhdessä muiden kumppanien, kuten EKP:n, Europolin tai Interpolin kanssa, tilaisuuksien järjestämiskulut jaetaan näiden kesken. Kumppanit voivat osallistua kuluihin luontoissuorituksin edellyttäen, että ne ovat huomattavia. Kukin kumppani vastaa kuitenkin omien luennoitsijoidensa matka- ja oleskelukuluista.9 artiklaHenkilövaihtoa koskevat rahoitussäännökset1. Yhteisö korvaa kulut jäsenvaltion henkilöstön osallistumisesta 3 artiklan 2 kohdan toisessa alakohdassa esitettyyn harjoittelu- tai vaihtotoimintaan, jos se on osa 2 artiklassa tarkoitettujen tavoitteiden toteuttamista.2. Jäsenvaltiot korvaavat kuitenkin kulut henkilöstönsä osallistumisesta sellaiseen harjoittelu- tai vaihtotoimintaan, joka toteutetaan ohjelman ulkopuolella.10 artiklaTukea koskevat rahoitussäännökset1. Yhteisö korvaa osarahoituksena enintään 70 prosenttia 3 artiklan 2 kohdassa mainitusta operatiivisesta tuesta, ja erityisesti:a) opetusvälineiden ja tietokonesovellusten tai koko EU:n kannalta merkittävien teknisten työvälineiden suunnittelu- ja kehittämiskulut,b) tutkimuskulut, esimerkiksi sellaisista lainsäädännön vertailututkimuksista, jotka koskevat euron suojaamista rahanväärennykseltä.Komission aloitteesta toteutettavat operatiiviset tukitoimet voidaan kuitenkin poikkeuksellisesti rahoittaa kokonaan.2. Jäsenvaltiot korvaavat kuitenkin kaikki kulut, jotka liittyvät näiden opetusvälineiden sekä viestintä- ja tietojenvaihtojärjestelmien muihin, yhteisön toiminta-alan ulkopuolisiin osiin; niihin kuuluvat kyseisten järjestelmien kansalliset tietokannat, yhteisön vastuulla olevien osien ja muiden osien väliset verkkoyhteydet sekä ohjelmistot ja laitteistot, joita kukin jäsenvaltio pitää tarpeellisina voidakseen käyttää kyseisiä järjestelmiä täysipainoisesti koko hallinnossaan.11 artiklaUlkoisia toimia koskevat rahoitussäännöksetYhteisö korvaa kulut kolmansien maiden henkilöstön osallistumisesta 8 artiklassa säädettyihin työkokouksiin, tapaamisiin ja seminaareihin, ja lisäksi se voi rahoittaa enintään 70 prosentin suuruisen osan kolmannen maan alueella järjestettävistä koulutustoimista sekä maassa toteutettavista operatiiviseen tukeen liittyvistä toimenpiteistä 7 artiklassa säädetyin edellytyksin.12 artiklaHankkeiden esittäminen ja valinta1. Ohjelman yhteydessä toteutettavat hankkeet voivat olla lähtöisin jäsenvaltioiden toimivaltaisilta viranomaisilta tai komissiolta.Jäsenvaltiot esittävät enintään yhden (3 artiklan 2 kohdan toisessa alakohdassa tarkoitettuihin työkokouksiin, tapaamisiin ja seminaareihin liittyvän) hankkeen vuodessa; tämän lisäksi ne voivat tehdä harjoittelua, henkilövaihtoa tai avunantoa koskevia hanke-esityksiä.2. Komissio valitsee jäsenvaltioiden esitykset sekä omat hanke-esityksensä seuraavien perusteiden mukaisesti:a) yhdenmukaisuus 2 artiklassa määritettyjen ohjelmatavoitteiden kanssa,b) eurooppalainen ulottuvuus, myös erityisesti EKP:n ja Europolin kanssa tehtävän yhteistyön näkökohdat,c) se, miten hanke täydentää aiemmin toteutettuja, parhaillaan toteutettavia tai tulevia hankkeita,d) hankkeen järjestäjän kyky panna hanke täytäntöön,e) hankkeen omat ansiot ja sen kustannus-hyötysuhde,f) haettavan tuen määrä ja sen suhde odotettuihin tuloksiin,g) odotettujen tulosten vaikutus ohjelman tavoitteiden toteuttamiseen.Ohjelmaan valitaan toimet, jotka vastaavat parhaiten edellä esitettyjä perusteita.3. Komissio vastaa ohjelman hallinnoinnista ja toteuttamisesta yhteistyössä jäsenvaltioiden kanssa.13 artiklaSeuranta ja arviointi1. Rahoitettavaksi valittujen hankkeiden edunsaajien on toimitettava komissiolle vuosikertomus.2. Komissio arvioi hankkeiden päätteeksi niiden toteuttamismenetelmät ja vaikutuksen selvittääkseen, saavuttivatko hankkeet alkuperäiset tavoitteensa.3. Komissio toimittaa Euroopan parlamentille ja neuvostolle:a) viimeistään 30 päivänä kesäkuuta 2005 ohjelman hallinnoijasta riippumattomien asiantuntijoiden laatiman kertomuksen, jossa arvioidaan ohjelman aiheellisuus, tehokkuus ja vaikuttavuus, sekä tiedonannon, jossa arvioidaan, onko aihetta tämän ohjelman jatkamiseen ja muuttamiseen; komissio liittää tiedonantoon asiaa koskevan ehdotuksen.b) ohjelman päätyttyä ja viimeistään 30 päivänä kesäkuuta 2006 yksityiskohtaisen selvityksen ohjelman toteuttamisesta ja tuloksista kiinnittäen huomiota erityisesti yhteisön taloudellisen tuen tuomaan lisäarvoon.14 artiklaSovellettavuusTätä päätöstä sovelletaan jäsenvaltioissa, jotka ovat ottaneet euron yhtenäisvaluutaksi.15 artiklaVoimaantuloTätä päätöstä noudatetaan päivästä, jona se julkaistaan Euroopan yhteisöjen virallisessa lehdessä.Sitä sovelletaan 1 päivästä tammikuuta 2002.Tehty Brysselissä 17 päivänä joulukuuta 2001.Neuvoston puolestaPuheenjohtajaA. Neyts-Uyttebroeck(1) EYVL C 240 E, 28.8.2001, s. 120.(2) Lausunto annettu 13.11.2001 (ei vielä julkaistu virallisessa lehdessä).(3) EYVL C 293, 19.10.2001, s. 3.(4) EYVL C 11, 15.1.1999, s. 13.(5) EYVL L 181, 4.7.2001, s. 6.(6) EYVL L 181, 4.7.2001, s. 11.(7) EYVL C 172, 18.6.1999, s. 1.(8) Kansainliitto, Sopimussarja n:o 2623 (1931), s. 372.


title: 2014/506/EU: Neuvoston päätös, annettu 23 päivänä heinäkuuta 2014 , alueiden komitean saksalaisen jäsenen ja kahden saksalaisen varajäsenen nimeämisestä

text:
               30.7.2014

               FI

               Euroopan unionin virallinen lehti

               L 224/8

         NEUVOSTON PÄÄTÖS,
   annettu 23 päivänä heinäkuuta 2014,
   alueiden komitean saksalaisen jäsenen ja kahden saksalaisen varajäsenen nimeämisestä

      (2014/506/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi. Zsuzsa BREIER nimettiin 10 päivänä heinäkuuta 2012 hyväksytyllä neuvoston päätöksellä 2012/377/EU (3) jäseneksi 25 päivään tammikuuta 2015.

               (2)

               Yksi alueiden komitean jäsenen paikka on vapautunut Zsuzsa BREIERin toimikauden päätyttyä.

               (3)

               Yksi alueiden komitean varajäsenen paikka on vapautunut Michael REUTERin toimikauden päätyttyä.

               (4)

               Yksi varajäsenen paikka vapautuu, kun Mark WEINMEISTER nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Mark WEINMEISTER, Staatssekretär für Europaangelegenheiten (Land Hessen)

                     ja

               b)

               varajäseniksi:

                           —

                           Ursula HAMMANN, Mitglied des Hessischen Landtags

                           —

                           Sabine WASCHKE, Mitglied des Hessischen Landtags.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä heinäkuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  EYVL L 182, 13.7.2002, s. 40.